***Vakok.Lian***: UN Card hmuh khawh ding caah ni 40 rawlulh thla a cam\nUN Card hmuh khawh ding caah ni 40 rawlulh thla a cam\nMalaysia ah Chin miphun ralzam a thawng sawm in an um i ralzam tiah theihpinak card, UN card a hmu rih lo mi le a thar arak phan chap mi hi nikhat hnu nikhat an tam chin thluah mah ti a si.Malaysia ralzam mi hna caah UN card hmuh khawhnak ding hi a biapi tuk hringhran mi dirhmun a si.Pu Lian Do Cin hi Sihzang-Chin mi a si i, ACR card ai tleiih mi a si. Kum 39 a si mi Pu Lian Do Cin hi Malaysia ah a umnak a sau cang i truck a mawng tawn ti a si.\nUN card hmuh khawh ve nak ding caah heh tiah UN zung le a dang Siying Ralzam zung siseh ACR siseh a rak panh tawn nain UN card a hmu kho bal lo. Mah caah cun ai bochan bik mi Pathian sin ah rawlulh thlacamnak a ngei. Ni (40)chung bak rawl a ulh i thla a cam caah a tha zang a dih i a lung tlau caah November ni 11, 2009 ni ah khan Kuala Lumpur khua UKM sizung ah an tlik pi i tu tiang cu ka sizung ah cun si ai thlawp cuah mah ko ti a si.Mawtaw a rak mawngh tawnnak cu Kuala Lumpur he ai hlatnak hmun ah a si. UN card hmuh duh ah rawlulh thlacamnak ngeih khawh ding caah Kuala Lumpur khuachung Maluri sang i a hawi pa inn ah a ra i, mah ti cun rawlulh thlcamnak angeih mi a si.\nPosted by L.VanBlian_blogpost.com at 7:31 AM\nRev. Jeremiah Sang Dun cu UK a tlawng\nJapan PM nih Daw Suu thlah dingin a forhfial\n(2010 World Cup ah a tel dingmi Ram Hna)\nMusilim simi US ralkap nih US ralkap 13 a thah hna...\nAung San Su Kyi le US Palai Pawl an i ton\nUN Card hmuh khawh ding caah ni 40 rawlulh thla a ...\nRonaldo Ke Hnih Aamahkhan An Tuah


Zeitindah Coronavirus a ngei tiah an thei lo mi, Hngakchia, thla 5 a si mi, Thla 1 chung ICU ah um mi cu khuaruahhar tuk in a dam tthan\nPathian thil tuah ning hi amak tak tak, minung lei nih cun thei thiam a si lo. Baby Dom hi thlanga lawng upa a si. COVID-19 ruangah Pro-Cardiaco hospital, Rio de Janeiro ah a um. Hospital ah hin ni 54 bak a um. Ni 32 cu zeihman thei lo in ‘COMA’ in a um. Mah bantuk a dirhmun a thalo tuk ruangah ventilator hmangter a si. Apa Wanger Andrade nih a chim ning ah cun “Dom nih thawk lei ah buainak fakpi a ngei, Doctor nih cun bacterial infection a si a ti. Natein sii an pek mi cu zeihman a caah a si lo. Thatlei nak in a zual chin lengmang. Hospital dangah kan kalpi, an vun test i Coronavirus zawtnak a rak ngei”\nThilmak (Miracle): Dom nih hin zeitin dah mah zawtnak hi a ngei ti an thei lo, an zum ning ah cun an chungkhar dang sin ah an va kal lio ah mah zawtnak hi angei lai tiah an zum. Natein a nu le pa coronavirus zawtnak an ngei tung lo.\nAndrade le Doma nu Viviane Monteiro nih mah bantuk in an fapa a dam tthan mi cu khuaruahhar thil asi an ti. Ni 50 hnuah mah bantuk in kan fapa damtein kan hmuh tthan mi hi kan nih lawm tuk hrinhrang tiin an chim\nDom hi June 14 ah thla 6 a si cang lai, Brazil ah hin kum 1 tanglei hngkachia hi 25 hrawng an thi cang. Johns Hopkins University data ah 465,166 cases, 27,878 deaths an ngei lio a si. Source-CNN\nBe the first to comment on "Zeitindah Coronavirus a ngei tiah an thei lo mi, Hngakchia, thla 5 a si mi, Thla 1 chung ICU ah um mi cu khuaruahhar tuk in a dam tthan"


Shwe Nuva Pahnih Hna Nih A Hlu An Pek Nak Ah Ruah lo Piin Mi Tlau Pakhat An Hmuh - TIMES OF CHIN NEWS\nMay 11, 2019 thawngthawng ASIA 0\nMay ni 6 ah Shwe Htoo le Shwe Hmone Yati te nu va hna nih um nak a ngei lo mi pawl hna kha rawl, ihphahkhuh, chantling le phaisa an hlut hna. Shwe Htoo le Shwe Hmone Yati hna thil an hlut nak video file cu mi 100,000 leng hna nih zoh a si i cu lio ah thawngtha pakhat a rak chuak. Cu thawngtha cu a luan cia kum 6 chung lung zawt nak in a rak tlau cang mi pakhat cu ruah lo piin a chungkhar hna nih mah video file in an rak hmuh.\nMah a tlau mi pa cu a luan cia mi kum 10 chung ah khan a nu pi he ai then mi a si i zu a ding tuk caah lung zawtnak a ngeih mi a si. Mah pa cu a luan cia kum 6 hrawng ah khan Yangon ii mi thi a vui mi motor a zulh i mah hnu cun a chung le he petlaih nak a ngei ti lo.\nA chungle nih tuanvo ngei tu hna sinah hlathlai nak an rak tuah len ko nain thongpang zeihmanh an theih lo caah ni hin tiang an rak kawl peng mi pa a si. Asinain van that ah Shwe Htoo le Shwe Hmoe Yati hna i zanlei a hlu peknak puai video file ah cun a chungle nih mah mi pa cu an vun hmuh. Mi tlua pa i a U nih cun ai zei ka nau bak a si ko hi tha tein kai chinchiah ri ko a der zonh a der i a sam zong a sau ngai cang hi teh” tiah a u nih mi pi sin ah a phuang.\nA tanglei i kan hmuh mi Shwe Htoo le Shwe Hmone Yati hna i a hlu peknak video file hi a thlau mipa hmanthlak kha Screenshot in an thlak than mi a si. Mah pa hi a um nak tha tein an theih ri lo i lam kam ah kum sau pi a tlau mi a si. Mi pi zong nih mah mi pa hi lampi ah nan hmuh sual a si ah cun a U Phone (09428169345/09977875319) ah contact tuah khawh a si.\nKa Nu He Kan Nun Ti Chung Poah Cu Ka Caah Ah Nu Lei Ni A Si Peng Ko


Esther Dawt Chin Sung:kong ah Austrialia laipa zong ai sumh kho tilo(+video) – Onlinenungak\nEsther Dawt Chin Sung:kong ah Austrialia laipa zong ai sumh kho tilo(+video)\nTutan video ka van chiah mihi keimah nih zeihman ka chim lai lo a chung ah hin laiholh tein Austrialia laipa nih a chim dih ko caah rak ngai cio ding ah kan sawmh hna’Esther Dawt Chin sung nih a thil tuah mihi mipi nih nan soisel ngai caah Austrialia laipa zong ai sum kho ve tilo i thildik a rak phuan ve cang a tang hi video asi.\nRelchap ko a tang hi:\nSunghnak kan tonmi hna hi hmailei kan ca i thatnak tu kha a rak si tawn. Zeicatiah kan sungh zatlaknak kha kan i hngalh. Cucaah i zuam duhnak thinlung kan ngei than. Cu kan i zuamnak ah cun teinak zong kan hmu than tawn. Cu bantukin tutan ah Aung La N Sang zong nih sungnak a hmuhmi hi kan ngeih cu a chia cia ko lai. Sihmanhsehlaw theinak cu Bawipa kut chungah a ummi a si bantukin ni khatkhat ahcun a tei than hrimhrim lai ti zong zumhnak kan ngei than ko. Bawipa tunih a ngeihchiatnak ah hnem ko seh..\nZeithil paoh hi kan thaa a chiat dih awk a si loh. Theinak taktak hmuh duh ahcun sunghnak a um hmasa awk a si ko. Zeicatiah vawlei cungah mi vialte nih hin keimah aa timi lawngte kan si dih hna.\nCu tluk in mah le mah zumhnak a ngei ciomi kan si caah hin kan chanbaunak hna hi kan i hngal tawn loh. Cu tikah sunghnak kan van tonmi nih hin kan chanbaunak cu a thar in a kan hngalhter than. Cu kan chanbaunak cu Bawipa sinah a thar in kan hal than i Bawipa nih thinlung thar, ruahnak thar le thazaang thar a kan pek than caah zuam duhnak thinlung, a thar in kan ngei than i teitu zong kan hung si than tawn..\nCu bantukin Aung La N Sang zong nih Bawipa Pathian sinah hitin hin a hal. Cucu hihi a si. Teinak cu Bawipa na kut chungah um. Atu lawngah a si lai loh. Ka thei than hrimhrim lai.\nBawipa kan bochan tiah a zumhmi Pathian sinah a hal. Cucaah Aung La N Sang zong nih teinak a hmuh than hrimhrim lai. Cu bantukin nangmah le keimah zong sungh zatlaknak kan tonmi nih hin kan chanbaunak kan ngalhter zungzal sehlaw. Bawipa Pathian sinah thazaang thar a hal than kho zungzal mi si hna u sih. Cu lawnglawngah teinak taktak cu kan hmuh ve lai ee..\nUnau kan tonmi sunghnak hi theinak lam a kan hmuhsak tu a rak si tihi philh hrimhrim hna hlah u sih. Careltu nan dihlak cungah ka lawm tuk ee..


THANGTU: BIAK HMUN SANG HI A TTHAWNG BIK A SI LO – The Chinlung Post\nTHANGTU: BIAK HMUN SANG HI A TTHAWNG BIK A SI LO\nAugust 28, 2021 admin Chin 0\nPaul Thangtu zong a vun holh ve cang. Paul Thangtu nih cun Rung Lian Ceu ateitu Biak Hmun Sang hi a tthawng bik mi a si lo. Biak Hmun Sang nak in Sang Hlei Thang atthawng deuh tiah a chim. Cun Sang Hlei Thang hi a tthawng bik asi tiah a chim. Sang Hlei Thang hi nan tlai cio lo i, a si, a dang pawl cu minute pakhat ah kan tei cang hna lai tiah a chim.\nHi konghe pehtlaiin Paul Thangtu nih Biak Hmun Sang le Sang Hlei Thang kongah a chimmi cu No, Biak Hmun Sang hi a thawng bik si lo, Sang Hlei Thang hi a thawng bik si. Tulio cun a ruang cu nan tlai cio lo i si, a dang cu 1 minute nan si cang lai ok tiah Paul Thangtu nih cabia tawi le fiang ngai in a langhter ve.\nCabia Dang: Kawl Biaknak le Kawl nunphung a tanh taktak mi, Misual pialsual tiah an auh mi Kawl phungki Wirathu cu Covid zawtnak nih tha lo ngai in a den ve tiah theih asi. Phungki Wirathu hi ralkap minung, ralkap a forh lengmang tu, Kawlram ah Biaknak dang vialte le nunphung dang vialte hrawh in Kawl Biaknak le nunphung lawng um seh ti a duh mi asi.\nNLD Cozah chan ah tlaih ding in warrant an chuah i kumkhat leng a tlau, a si nain tukum thimnak lai te ah a rak chuak tthan i thonginn chung ah an hren mi asi. Wirathu Covid in a zawtnak hi ni (2) nak a si cang. Atu hi Covid center ah tha tein zohkhenhnak pek cuahmah lio asi” tiah an chim. Phungki Wirathu hi, a luancia May thla thok in khan thonginn ah a um ti lo.\nTaksa dam lonak ruang ah tiah Sii-inn ah kan chiah, kan thlop an ti. A si nain a tu ahcun Covid zawtnak nih a hun den chap i Covid zohkhenhnak center ah an zohkhenh lio a si tiah an chim.Hi pa hi NLD Cozah nih tlaih ding in Warrant an rak chuah caah kumkhat chung a tlau, cun rampi thimnak lai te ah a mah tein a rak i ap mi asi.\nMIN AUNG HLAING A TAW A SAWH LENGMANGTU ZONG A PHAK VE CANG\nZUALKO, NIZAN THANTLANG BOMB PUAHNAK HLIAM ATUARMI PAKHA ATHI


Tial Cung nih teinak a hmuh cang! Lawmpi cio hna usih (+Video) – FIAKFAIROCK\nTial Cung nih teinak a hmuh cang! Lawmpi cio hna usih (+Video)\nA fight timi Cambodia pa cu fawi taktak in a tei khawh! Laimi kan men ti lo, Pathian nih vawleicung killi cungah cawnsan a kan timh ve cang. Tial Cung Thang nih a round 1nak in a round 3nak tiang voi 5 tluk a tengh i voi tam nawn a thongh khawh. Cun, a khuk zong in a suk pah khawh. Asinain remte in a thongh khawhmi a tlawm. Cambodia nihcun voikhat hmanh a tengh lo pin ah remte in voikhat hmanh a thong kho lo. Mark in an rel i Tial Thang nih a tei.\n“Myanmar ka dawt tuk. Hi nak ṭha in hmailei zong ah kaa zuam chin lai” tiah Tial Cung Thang nih a chim.\nTial Cung Thang hi One Championship- MMA ah a hmasa bik aa thuat a si. Rin Saroth hi One Championship-MMA ah voi 5 aa thua cang i voihnih lawng teinak a hmu i voithum a sung. Rin Saroth hi kum 25 a si i pe 5.6 a sang. A khing hi pound 143 fai a si. Anmah Cambodia ram ah voi 110 aa thua cang i voi 22 teinak a hmu. Tial Cung Thang hi USA wrestling i thuatnak New York State championship voihnih a co bal cang. Cu pin ah BJJ Brazilian Jujitsu ah blue taisawm zong a rak co bal cang. Cun, Lai paih zong ah voi 5 bual a co bal cang.\nTial Cung Thang a chuahkehnak cu Hakha Khuathar a si. A nu le a pa hi Pu Tawk Cem le Pi mang Si an si. Unau chuakti khat pali an si i far pathum a ngei, amah lawng hi pa a si. 2005 kum ah Malaysia a phan. Cun, 2007 ah Syracuse, New York, USA ah an chunglingte in an phan. Hika ah high school zong a dih tiah kan theih.


Baibal Tuanbia: Vanpang Cung I Kut Ṭialmi Ca - Jehovah Tehte Hna Web Site\nKahin zeidah a cang lengmang? Mi hna cu puai nganpi an tuah lio a si. Babilon siangpahrang nih bawi thongkhat a sawm hna. Annih nih Jerusalem biakinn i an lakmi sui hrai, ngun hrai le kheng hna kha an hman. Sihmanhsehlaw ruah lo pi in, minung kutbor pakhat thli lak ah a hung chuak i, vanpang cung ah ca a hung ṭial zuaimai ko. Mi vialte cu an lau dih.\nCu caan cu Nebukhadnezzar a tupa Belshazzar siangpahrang a ṭuan lio a si. A mifim hna kha zokzok in rung lut hna seh tiah a au. ‘Hi ca ṭialmi a rel kho i a sullam a ka chim khomi paoh cu laksawng tampi pek a si lai i, ka pennak chung ah uktu pathumnak a si lai,’ tiah siangpahrang nih a ti. Sihmanhsehlaw mifim pakhat hmanh nih vanpang cung i ca cu an rel kho lo i a sullam zong an chim kho lo.\nSiangpahrang a nu nih thawng cu a theih i rawl einak khaan nganpi chung ahcun a rung lut. ‘Zangfahnak in cu tluk cun ṭih hlah. Na pennak chung ah a thiangmi pathian hna a hngalmi pakhat a um ko. Na pu Nebukhadnezzar siangpahrang a rak si lio ah khan amah cu a mifim vialte hao tu ah a ser. A min cu Daniel a si. Amah cu auhter hna law, a sullam vialte zong an chimh ko lai,’ tiah siangpahrang kha a ti.\nCucaah zokzok in Daniel cu siangpahrang hmai ah an luhter. Kan pek lai a ti mi laksawng vialte kha a al hnu ah, Daniel nih zeicahdah Jehovah nih Belshazzar a pu Nebukhadnezzar kha siangpahrang sinak in a rak ṭhumh kha a hun chimh. ‘Amah cu a hun i porhlaw, cucaah Jehovah nih dan a tat’ tiah Belshazzar kha a chimh.\n‘Sihmanhsehlaw nangmah nih hi thil vialte cu na hngalh ko nain Nebukhadnezzar bantuk in naa porhlaw ve cang. Jehovah biakinn chung i an lakmi hrai le kheng hna kha na lak i zu dinnak ah nan hman. Thing le lung in sermi pathian kha na thangṭhat hna i, a kan Sertu Pathian cu na thangṭhat duh lo. Cucaah Pathian nih hi ca hna hi ṭial awk ah hi kutbor cu a run thlahmi a si,’ tiah Daniel nih Belshazzar cu a chimh.\n‘Aa ṭial mi ca cu hihi a si: MENE, MENE, TEKEL le PARSIN.’\n‘MENE a sullam cu Pathian nih na pennak ni cu a rel cang hna i, a donghnak a phakter cang hna ti a si. TEKEL a sullam cu nangmah cu cuai thlainak ah thlai na si cang i na tling lo ti kha hmuh a si cang tinak a si. PARSIN a sullam cu na pennak cu Media le Persia mi hna sin ah pek a si cang lai tinak a si,’ tiah Daniel nih a chimh.\nDaniel nih bia a chim lengmang lio hrimhrim ahcun, Media mi hna le Persia mi hna nih Babilon cu tuk hram an thok colh. Khualipi cu an lak i, Belshazzar cu an thah. Cu zan hrimhrim ahcun vanpang cung i kut nih a ṭialmi bia cu a tling taktak! Sihmanhsehlaw Israel mi hna cu atu zei tindah an si cang lai? A rauh hlan ah kan hmuh ko lai. Asinain Daniel cung ah zeidah a tlung ti zoh hmasa u sih.\nBabilon siangpahrang nih rawldanghnak puai nganpi a tuahmi ah Jerusalem biakinn i a lakmi hrai le kheng hna kha a hman tikah zeidah a cang?\nBelshazzar nih a mifim hna kha zeidah a chimh hna, sihmanhsehlaw annih nih zeidah an tuah khawh lo?\nSiangpahrang kha a nu nih zeidah a chimh?\nDaniel nih siangpahrang a chimhmi ah vanpang cung i caṭial awkah kutbor kha zeicah Pathian nih a thlah?\nDaniel nih vanpang cung i ca a sullam kha zeitindah a fianter?\nDaniel nih bia a chim cuahmah lio ah zeidah a cang?\nDaniel 5:1-31 rel.\nPathian ṭihnak le Belshazzar nih vanpang cungah caṭial mi a hmuh lio i ṭihnak an i dannak kha langhter. (Dan. 5:6, 7; Salm 19:9; Rom 8:35-39)\nDaniel nih Belshazzar le a bawi hna hmai i bia a chim lio ah zeitindah ralṭhatnak kha a langhter? (Dan. 5:17, 18, 22, 26-28; Lam. 4:29)\nDaniel angan 5 chung bia nih Jehovah i vanraang nawlngeihnak kha zeitilam in dah a langhter? (Dan. 4:17, 25; 5:21)


Jeremiah nih a Chim Peng | Nan Fale Kha Cawnpiak Hna U\nJeremiah cungah zeicah mi pawl an thin a hun?\nJeremiah kha Jehovah Pathian nih a khamh\nJehovah Pathian kong kan chim tikah a caan ah mi nih a kan nihsawh lai asiloah an thin a hung lai. Mah tikah Jehovah Pathian kong kha chim kan duh ti lo. Ngakchia hna tah cutin nan um bal maw?— Jehovah Pathian a daw ko nain a kong chim duh ti lo tiangin a um balmi mino pakhat kong kha Baibal nih a kan chimh. A min cu Jeremiah a si. Amah kong kha hngalh nan duh maw?\nMi pawl kha ṭhatlonak tuah ti hlah u tiah va chimh hna awkah Jehovah Pathian nih mino Jeremiah kha rian a pek. Jeremiah nih a ṭih caah a chim ngam lo. Cucaah Jehovah Pathian kha hitin a ti: ‘Zeidah ka chimh hna lai. Ngakchiate men ka si rih.’ Mah tikah Jehovah Pathian nih ‘ṭih hlah, kaan bawmh lai’ tiah a ti.\nMah tikah Jeremiah nih mi pawl kha ṭhatlonak nan tuah peng ahcun dantat nan si lai tiah ralrin a pek hna. Jeremiah nih a chimmi kha mi pawl nih an ngai maw?— An ngai lo i cheukhat nih cun an rak nihsawh. Cheukhat tu cu an thin a rak hung. Cheukhat tu nih cun thah hmanh an rak duh. Mah tikah Jeremiah cu zeitindah a rak um?— A rak ṭih. Cucaah ‘Jehovah Pathian kong kha ka chim ti lai lo’ tiah a rak ruah. Cutin chim loin a rak um taktak maw?— A um lo. Jehovah Pathian kha a dawt tuk caah a kong kha chim loin a rak um kho lo. Jeremiah nih a rak chim peng caah Jehovah Pathian nih a rak huhphenh.\nVoikhat cu miṭhalo hna nih Jeremiah kha nawncek in a khatmi tikhor chungah an thlak. Ti le rawl zong an pe lo. Jeremiah kha mah tikhor chungah khan thi seh ti an duh. Asinain Jehovah Pathian nih tikhor chungin a rak khamh.\nJeremiah sinin zeidah nan i cawn khawh?— Jeremiah nih a rak ṭih caan zong a um ve. Asinain Jehovah Pathian kong kha a chim peng. Nannih zong Pathian kong kha mi pawl nan chimh hna tikah an in nihsawh hna lai asiloah an thin a hung lai. Mah tikah nan ning zong a zak lai i a ṭih zong nan ṭih kho men. Asinain Jehovah Pathian kong kha chim loin um hlah u. Jehovah Pathian nih Jeremiah kha a rak bawmh bantukin nannih zong an bawmh peng ve hna lai ti kha philhhlah u.\nJehovah Pathian nih Jeremiah kha zeidah tuah dingin rian a rak pek?\nJeremiah nih Jehovah Pathian kong chim kha zeicah a rak ngol dengmang?\nJehovah Pathian nih Jeremiah kha zeitindah a rak bawmh?\nJeremiah sinin zeidah nan i cawn khawh?\nShare Share Jeremiah nih Jehovah Pathian Kong a Chim Peng


Remdaihnak Le Daw Aung San Suu Kyi Nih Kawlram Federal Kongah Tuanbia Thar A Ttial Mi – THE CHINLAND POST\nRemdaihnak Le Daw Aung San Suu Kyi Nih Kawlram Federal Kongah Tuanbia Thar A Ttial Mi\nMyanmar's NLD party leader Aung San Suu Kyi smiles with army members during the handover ceremony of outgoing President Thein Sein and new President Htin Kyaw at the presidential palace in Naypyitaw March 30, 2016. REUTERS/Ye Aung Thu/Pool TPX IMAGES OF THE DAY - RTSCSFP\nSalai Za Ceu Lian| 2019 December 1| Kawlram pumpi remdaihnak caah a biapi bik mi cu tlangcungmi nih kan duh i, kan ram pumpi ramkhel lei in buaibai nak le hriamnam tleih in kum saupi i kah len nak vial te kan daih ter nak ding caah a herh bik mi a dik i a hman mi federal phunglam ngah/hmuh/ser khawh hi asi. Ram pum pi huap in kahdaihnak nationwide ceasefire agreement (NCA) min an thut nak a kum li nak puai October 28, 2019 an tuah mi ah Daw Suu nih piang lak in a chim bang, Federal phunglam in kan ram kan sersiam khawh lo ahcun kan ram a dai kho lai lo ti mi kha a hman mi le tlangcungmi hriamtlai bu kan pa le pawl nih an chim zungzal mi asi. A tu tan a biachim cu, a tu lio a kal cuah mah mi remdaihnak nih aa tinh mi le hriamtlaibu kan pa le nih tuah an duh mi hi aa fiang taktak ti khawh asi. A tu tan Daw Suu a biachim mi cu tuanbia ah ro a ling hnga ding bia tampi aa tel caah tlangcungmi kan ca zong ah a biapi taktak mi pakhat in ka rak langh ter lai.\nA biachim mi lak ah tlangcungmi hna kan caah a biapi bik mi le kawlram pumpi federal phunglam dik he sersiam nak ah kan herh tuk tiah tlangcungmi kan pa le nih caansaupi an au pi mi cu State Constitution ti mi kawlram pumpi ramkomh chungtel a si mi State kip nih an mah te in an State cio caah phungrampi i ttial nak nawl an ngeih a herh a ti mi kha asi. A biapi taktak. State constitution ttial nak nawl an ngei lai ti tik ah, mah duh poah ttial in kawlram pumpi nih kan i hrawm mi kan ram ah a sang bik mi Union constitution he i kalh lo in le lawnh lo in ttial khawh nak kha an ti duh mi cu asi. Hriamtlaibu kan pa le pawl nih hin hmailei kan ram ah federal phung a si te tik ah kan hman te awk tiah caansaupi chung an mah le State cio caah tiah State constitution hi an rak ttial cio. Hmailei kan Chin state caah hman khawh ding in tiah timhlamhnak ngan pi he Chin miphun hna kan dothlennak a kan hruai cuah mah mi Chin National Front (CNF) hruai nak in ramleng um kan pa le pawl zong nih Chin State constitution (Draft) an rak ttial chung ve cang. Kawlram pumpi federal Union kan tuah tik ah chungtel a si mi kan mah Chin state ti ban tuk pawl nih State constitution cu kan ngeih hrimhrim kan herh kan duh tiah an rak ruah caah Chin state constitution (draft) zong an rak tuah chung nak kha asi. Mah an tuah chung mi hi a ra lai mi kan Chin state constitution ah zei dah kan ttial/telh lai ti mi biaruah nak le timh lamh tik ah tampi sullam ngei ngai in a kan bawm chan te ding asi. Mah kan pa le an chun manh cu, a kal cuah mah mi remdaihnak biaruahnak chung in kawlram pumpi federal phung hram pi kan thlak tik ah State hna nih constitution nan ngei kho ti mi hnatlaknak a um hmasat lawnglawng ah sullam a ngei hnga ding asi.\nA tu lio remdaihnak chung in biaruahnak an tuah mi a dongh nak ah Union Accord (UA) min thut te ding in timh lamh asi i, mah ahcun State constitution hi i tel ve te seh tiah hriamtlaibu kan pa le nih an au pi cuah mah. A tu lio a cozah he an biaruah mi le 2020 i thim nak hlan hrim ah hnatlaknak la kho uh sih tiah an i zuam. An buai pi tuk ve caah, mah State constitution hi kan thlak khawh hrim a herh ti mi a nawr cuah mah mi hna kan pa le lak ah hruaitu pakhat a si ve mi Dr. Lian Hmung Sakhong he biaruah nak kan ngei. Bia ka hal pah in ka ruahnak ka chimh ve. Federal phung in kan ram kan ser tik ah, State Constitution nan ti leng mang mi hi rampumpi cozah ( federal/Union government) le chungtel State cozah (state government) hna kar ah nawlngeihnak kan tthen te tik ah (division of power), State pawl sin ah pek mi nawlngeihnak ( power ) nih pei lai a rel te ko lai cu. Mah thamtham cu rampumpi phunghrampi (Union constitution) ah pei kan ttial te ko lai cu. State constitution nih a hlei in nawlngeihnak a chap ding ka hmu lo e. Mah caah cun State constitution hi kan ngeih lo zong ah Union Constitution tu ah hin tlam tling deuh in kan ttial ko poah ahcun a za ko lai lo maw tiah ka ruah nak ka chimh.\nAung San Suu Kyi (L) and vice presidents Henry Van Thio (2nd L) and Myint Swe attend the handover ceremony from outgoing President Thein Sein and new Myanmar President Htin Kyaw at the presidential palace in Naypyitaw March 30, 2016. REUTERS/Ye Aung Thu/Pool\nA ka leh mi cu, “self-determination tiah kan mah te in kan miphun kong kau lairelnak/rorelnak nawl ngei uh sih kan ti lengmang mi vial te chungah hin kan miphun sining runven nak caah a biapi taktak mi pakhat cu kan mah te in kan Chinram/Chin State caah kan i hruainak ding phunghrampi Chin State Constitution ngeih khawh ve hi asi. Kan Chin State constitution chung ah tlamtling te in kan nawlngeihnak vial te le kan i hruai nak ah kan zulh ding dun le dan vial te kan ttial lai. Mah tik ah kan Chin State nih kan ngeih mi nawlngeihnak vial te kan upadi lak ah a sang bik mi kan phunghrampi ah kan i ttial khawh ve lai, cun kan Chin State aiawh in ttunvo ngei mi zung kip nih an rian le nawlngeihnak vial te an i fiang cio lai pin ah, ram pumpi cozah federal government le a dang state pawl he zong buaibainak a um lo deuh lai. Self-determination kan ti mi a kan hum hak piak ding mi cu State constitution asi.” A ka leh nak bia hi ka ruah tthan ve tik ah State constitution kan ngeih khawh nak ding ah an nawr lengmang mi hi ka theih thiam ngaingai.\nOctober 28, 2019 ni i kawlram pumpi kahdaihnak Nationwide ceasefire agreement (NCA) min an thut mi philh lo nak a voi li nak caam tuak Naypitaw khua i an tuah nak ah ram pumpi cozah aiawh in bia a chim mi State Counsellor, Daw Aung San Suu Kyi, nih tlangcungmi hna nih an duh mi federal phung in kan ram kan sersiam hrim a herh. Cun, tlangcung mi hna nih an mah te in an mah konglam khuakhan khawh nak self-determination a um khawh nak ding caah an mah le State cio ah phunghrampi State constitution an ngei lai tiah a chim mi hi cu tlangcungmi hna kan caah cun ro a ling taktak mi biattha asi. Pumpak biaruah nak men ah si lo in, kan Ram pumpi aiawh in tuah mi formal event bak ah a chim fawn tik ah sullam a ngei khun. State constitution kan pek hna timi min an thut rih lo lawng tu khi a si cang. Lawmh a um taktak. Kan ram pumpi federal phunglam ser nak caah khua a dei cang ti khawh asi. Kan ram federal phunglam in kan i hruai khawh nak caah a rak cawlcang mi le aa zuam cuah mah mi kan miphun unau vial te nih an i saduhthah a tlin nak ding ah lam ttha a kan sial piak tu ding asi. Daw Suu nih kan pek hna a ti hnu khan cun, a tang mi cu ralkap lei bawizik a bia tu hi a biapi ngai mi asi. Ralkap lei nih kan lung tling ve an ti ah hin cun hnatlaknak biakam pakhat ah a si colh lai i phung ning te in feh ter le hnatlaknak min thut ding tu kha a tang cang. A tak ram ah a si khawh nak hnga ding caah remdaihnak chung in i chawnh biak nak political dialogue tluang te in an tuah khawh nak ding ah thlaza cam piak hna uh sih, ttang tti chinchin hna uh sih.\nA tu ban tuk in kan ram le kan miphun vial te caah a ttha lo mi phunghrampi le upadi vial te remh in a dik i kan cohlan mi federal phung ning in kan ram pumpi phunghrampi (2008 constitution) remh ding kan i zuam lio cuah mah ah hin cun, kan zapi caah le kan ram nih a herh mi thil ttha a chuah khawh poah ah hin cun kan i lawmh cio ding le mah ban tuk in thil dik le thil ttha a chuah chinchin nak hnga thazang kan i pek cio hi a biapi mi asi. Ka chim ttheu bang, ram kan riah ahcun sakah kan duh. A ho nih a kah a bia pi lo. Ram sa kan duh mi a kan kah piak tu minung poah kha a kut tlaih in kan cawng lawmh ding kha asi. Thilttha tuah khawh nak nawl a ngei i, a tuah ve bak mi minung le party kha nan ti ttha tuk, tuah thluah mah uh, mah cu pei kan ram nih a herh mi a si cu tiah thazang kan i pek ding a si. Cu caah, a tu ban tuk in tlangcungmi nih kan duh i kan herh mi federal phunglam caah si seh, a bik in kan mah te in kan miphun le kan konglam kan mah te in ro kan i rel lai ti mi self-determination guarantee a kan pe tu ding le a kan runven piak ding mi State constitution cu, kawlram pumpi kan federal ramkulh chung um mi State hna nih an ngeih a herh tiah kan tuanbia ah ro a ling mi thawngttha a kan chim ngam tu le a kan pe tu Daw Aung San Suu Kyi hi cu kan lawmh awk asi. Mah ban tuk thil tha a um caan ah hin cun pumpak le party kong ah a herh lo mi te hna thlir len in thangchiat nak lei hawih in chim lo in le, kan miphun le kan ram caah a herh mi biattha tu kha chim khawh i zuam cio uh.\nNext Zeiruangah Chin Ramkulh Ah Eihmuarnak A Tam?


Sailo Nu Thong Thluai: Christmas Le Nu, A Tha Kho Taktak Ee – The Cherry Par\nSailo Nu Thong Thluai: Christmas Le Nu, A Tha Kho Taktak Ee\nChristmas le Nu\nMary: Pathian nih Jesuh pawitu dingah a thim lio ah, “Kei cu Bawipa salnu ka si, na chim bang cun ka cungah si ko seh” a ti khawh. Sal dirhmun aa thim khawhnak hi Thiang Thlarau nih a umpi caah a si. A lunglomhnak nih zei dang harnak vialte a lonh dih. Elizabeth a va tlawng. Pum chung naute, thla ruk, nih Mary aw a theih tikah a cawl. Thla thum a va caam chungah Bawipa thatnak lawng te an chim lai tiah ka zumh. Elizabeth nih “Bawipa bia a tling taktak lai ti zumh cu na caah lunglomh awk a va si dah” tiah a lomhpi.\nElizabeth: Tlangbawi hrinthlak a si. Amah cu Zekhariah nupi a si. Elizabeth cu a cin caah fa pakhat hmanh an ngei kho lo. An nupa in an tar ngaingai cang. Jesuh hmai ah lamsialtu ding, Johan hringtu ah Pathian nih a thim. Bawipa caah zei poah a si kho ko.\nProfet Anna: Asher phun chungmi Fanuel fanu a si. A va he kum sarih lawng an um manh. Atu cu kum 84 a sic ang. Biakinn kha a kaltak bal lo, chun he zan he Pathian kha rawlulh le thlacam in a biak. Jesuh naute biakinn chungah cuarpartan ding an ratpi lio ah Anna nih a hmuh I Pathian kha a thangthat. Ngakchiapa Jesuh kong cu midang a chimh hna.\nDawtmi nu hna, kei cu zei hmanh ka si loh, ti hlah u sih. A biapi tukmi Christmas ah kan nu hawi pathum zong Bawipa nih a hman ve ko hna. Mary bantuk in sal dirhmun I thim ve ko hna u sih. Elizabeth bantuk in midang thazang pek thiam ve ko hna u sih. Anna bantuk in Bawipa hmai kawl zungzal ko hna u sih. Kan sinak zawn cio in Christmas thawngtha aupi cio ko hna u sih. Merry Christmas and Happy New Year! Bethlehem kan rak kal lio. Credit: Sailo Nu Thong Thluai\n← THM Nih Sizung Ummi Mizaw, Sibawi Le Nurse Pawl Christmas Laksawng An Pek Hna\nTrump Hi Chiandeih Lungput Bak A Ngei Ko →


VANMI HOLH, HOLH THAR, HOLH DANG LE HOLHTHEIHLO AI DANNAK By Aung Myint Thang – FIAKFAIROCK\nA Poi Le Poi Taktak Si : Lai Pa Tleirawl Te Cu Mizo Pa Nih A Thah Bak Ko\nPawituk e China ram I rian ttuan mi kan unau hna a ni that e,hringtu nu le pa hna zeitlukin dah an lungfah lai. China...\nPhilippines Ah Lihnihnak A Chuak I Minung 11 An Thi, Minung 30 Hrawng Vawilei Minung An Hmu kho Rih Hna Lo\nBy salai cung\nCNN: Ruah lo pi'n tutan hi philippine ah lihnihnak a chuah hi si tuanah khan 6.1-magnitude ti mi lihnihnak a rak um bal cu hnuah...\nInn Hmun Zuar “THAWNG THANHNAK” By Aung Myint Thang\nDear Ram chung le ram leng a ummi Laimi hna Tutan ka ca thlahmi cu inhmun ka zuarmi kong a si. Phundang in nan ka...\nBreaking News: Texas Ah Vanlong Tlaknak In Minung Pa 6 An Thi\nApril 22 ca cawn ni khat ni ah khat texas state chungah vanlong a tlak caah minung 6 an thi tiah theih a si. Mah...\nMi Pui Tling Deuh Lawng Nih Kan Rel Ah A Tha, Nunau Nih Cun Hrial Khawh Kan I Zuam Lai\nZeiruangah dah nu pakhat nih pa 10 tiang a ih pi khawh ning a si,cun zeiruangah dah pa pakhat nih nu pa 2 leng a...\nVANMI HOLH, HOLH THAR, HOLH DANG LE HOLHTHEIHLO AI DANNAK By Aung Myint Thang\nBy salai cung on April 16, 2019\n1. VANMI HOLH (1 kOR. 13: 1-2)\nVanmi nihhin holh an ngeih. Holh an ngeih caanh linguistic communication an i tuah kho. An i chawnbia kho kan ti lai cu. Paul nihcun 1 Kor. 13: 1-2 ah vanmi holh hmanh in holh ning law dawtnak ka ngeih lo ahcun san a tlai lo a ti. Hika zawn ahhin vanmi holh timi hi kan hmuh. Asinain vanmi holh in minung an rak holh bal ko timi Baibal ah a um lo. Cun, atu i nan holhtheihlo hi vanmi holh asi timi zong Baibal cacang pakhat hmanh a um lo. Paul nih a chim duhmi cu “hei holh kho hmanh law” ati duhnak a si. Nan holh kho lai ati nak a si lo. Bianaah Jesuh nih, “mi pakhat nih vawlei i a zaapi tein ngei hmanh selaw, a thlarau a sungh ahcun zeidah a ttha hmen” ati. Vawlei pumpi na ngeih dih lai tinak asi ve lo. Hei si selaw tinaksawhsawh a si.\nCun vanmi holh hi zeibanyuk holh asi kan thei lo. Vancung ah kan kai bal lo. Asinain vanmi nihcun minung holh, minung nih an hmanmi, an theih khawhmi holh in bia an rak chimh. Dididede-fufufu-huihui ti in an rak chawn bal hna lo. Cucaah nan holhtheihlo hi cu vanmi holh cu asi hrimhrim lo ti cu a fiang.\n2. HOLH THAR (MARK 16: 15-17)\nHolh thar timi hi Mark 16: 15-17 lawngah kan hmuh khawh. Holh thar timi le holh dang timi aidannak cu holh dang cu zumtu vialte nih hmuh khawhmi, tinco khawhmi a si lo. Holh thar tucu zumtu mi vialte hmelchunhnak caah peekmi asi caah zumtu vialte nih an tinco mi a si. A zummi pohcu hi hmelchunnak hi peek an si lai. Holh thar (new tongue) in an holh lai a ti caah zumtu vialte nih tinco dih dingmi khi a si. Cucaah nan holhtheihlo hi cu Mark 16: 15-17 i holh thar a timi khi cu a si hrimhrim lo ti cu a fiang.\nHolh thar cu zeidah a si kun? Zumtu vialte hna hmelchunhnak caah peekmi holh thar cu biachia a chimi nih khan, Jesuh dawtnak bia thar an chim lai. Lih chim a hmangmi nih khan an caah bia thar a simi bia hman an chim cang lai tinak a si. Khikhi cu Thlarau thilpek 9 lak i 1 kha a si lo. Zumtu vialte peek dihmi a si.\n3. HOLH DANG (OTHER TONUGES) (1 kOR. 12, 13, 14)\nPathian nih Thiang Thlarau laksawng ah zumtu cheukhat (zumtu vialte an si lo) a rak peekmi asi. A tingco mi an rak um. A tingco lo mi zong an rak um.\nHold dang cu miphun dang holh in Thiang Thlarau nih biachim khawhnak a rak peek hna. Cucu zumlotu nih an hmuh i an theih tikah an khuaruah a rak har tuk i zumh khawh nak caah an rak hman mi holh a rak si. Zumlotu hna ca i zumhkhawhnak caah hmelchunhnak (sign)a rak si. Dididedefufu ticu kuaruahhar ding pakhat hmanh a um lo. Zumlotu hna caah hmenchunhnak zong a si fawn lo.\nHolh dang Thiang Thlarau thilpeek cu Pathian sin i thlacamnak le biathup chimnak ca zongah an rak hmanmi a si. dididede-dada tiin Pathian cu chawnh khawhmi a si lo. Pathian zong nih dididede-lala tiin minung a kan chawn bal fawn lo.\nPathian nih minung sin i ai phuannak (divine revelation) kha ai phuan dih i cu ai phuan nak cu Baibal ca i record an tuah dih hnu ahcun zumtu hna cu Baibal kha kan lam hruaitu asi cang (2 Tim. 3: 16). Pathian nih minung hna sinah bia a chim ai dinh i minung hna hngalhnak a kan peek ti lo hnu cun Prophet zong Pathian nih a hmang ti hna lo. Israel ram zongah prophet an um ti lo. Laimi lak lawngah prophget ka si ai timi a zaa in an um. Cu prophet hna an dih rualrual cun Thiang Thlarau laksawng holh dang i holh khawhnak zonmg cu a dih ve cang (1 Kor. 13: 8-13). Cucaah kan ram pentecostal pawl vialte nih an i bochan ngaimi holh dang cun atu ah a holh khomi an um ti lo. Anmah nihcun a dih rih lo an ti nain Thing Thlarau nih a peek ti hna lo caah Kawl holh, English Greek le Korea holh an cawn nakah an thi deng.\nHolhtheihlo hi Greek Baibal ah a um lo. Paul nihcun Greek holh in Baibal a rak ttial. paul ttialmi ah ai tel lo. An i leh palhmi Baibal lawngah a um. Cu lehpalhmi Baibal ai tlaih mi hna cu mi vanchia an si i cu hna nihcun holhtheihlo cu zeidah a si ti an hngalh lo caah anmah nih an ser chom i an lih in an holh. Acheu nih hla in an sak i mipi an rock ter hna. Baibal i a um lo zongah a poi an ti lo. Cu anmah nih a phuah chommi holhtheihlo cu Pathian Thinag Thlarau thil peek a si an ti. An poi nakcu chimh fian zongah an duh hlei lo. Ahman lo ti an theih buin an ttanh chih.\nCredit: Aung Myint Thang\nPublished in Pathian Bia\nMore from Pathian BiaMore posts in Pathian Bia »\nBAIBAL I A UM LO MI CU PATHIAN BIA A SI LO Ti’n Aung Myint Thang Nih A Tial Mi Hi Rel A Phu Taktak\nLAIMI SIN I EVENGELIST MINTHANG SINAK DING CAAH A HERH MI BY AUNG MYINT THANG\nThiangthlarau power tthawng taktak a ngeimi Benny Hinn hi rak zoh ve law\nThawngthachimtu hna hi “Nihchuak capo chimtu” ah kan i cang tiah a titu Rev. Hoi Cung Tum


Saya Tum Tum nih Trump cu Lai min a sak. Trump Lai min cu a mak tak tak. – Kawltu Team\nSaya Van Tum nih Trump cu Lai min a sak. Trump Lai min cu a mak tak tak. Pate Lul ti bak a si. Hi ti hin fiang pup in a langhter.\nKan hmanthlak le kan min pawl zong nan i lak riangmang hna i kan si lo ning piin hehtiah nan kan ti rih fawn. Nan thin a har, thil ttha lo tamtuk nan tuah i nan ziaza hrim a chia tuk. Mah cu maw Khrihfa nundawh cu a si? Pu Trump nan ttanhnak ah nanmah tein nan nun nan i hrawk dih. Midang thluak zong nan hrawh dih hna thawngpang dik lo nan ttial ruangah. Mah bantuk lungput le ziaza chia a neimi thlacamnak cu zeitin dah Bawipa Pathian nih cun a ngaih duh lai. Ziah an leh duh hna lai nan thlacamnak cu? Nan i tinhmi hrim pei a ttha lo cu.\nCucaah cun Pu Trump a ttanhtu tamdeuh, nithum chung bak rawl-ulh in thla rak cam uh. Bawipa Pathian sinah ngaihthiam hal uh. Trump nan ttanh ruang i thinhar in thil ttha lo nan tuahmi le biadawh lo nan chimmi vialte cungah Bawipa sinah ngaihthiam hal uh. Pathian nih an leh hrim2 hna lai. Nan palhnak le nan sualnak vialte an ngaihthiam ko hna lai. Laimi tamdeuh le Mizo cheukhat nih Pu Trump cu hruhttanh le palhttanh rumro in nan ttanh ruangah a sunghnak hi a si ve ti khawh a si hi.\n← BREAKING NEWS: Trump nih Ralkap Thong Tampi a Chiahnak a Ruang a Langhter Cang\nMike Pence nih US Phunghram Artilce 25 nak Hmangin Trump Phuah a Duhlonak Kong Nancy Pelosi cu Bible ca cang in ca a Kuat →


Kan I Ngaih Tuk Mi Aa Lian Hla Thar “Kan Ngai” Timi Hla Cu Ngaih Khawh Asi Cang Muicawl Zoh Nuam Tuk – Chin World News Evening\nAugust 27, 2019 August 27, 2019 Salai Van Hmuhning\nAtu lio Mino nih kan i hngah hlang tuk mi hlasakthiam Aa Lian hla cu ngaih khawh asi cang. A hla a ttha ngaingai a hla sullam zong a ttha i, muicawl an tuahmi zong zoh a nuam i, Quaility zong a ttha ngaingai. A hla min ah ” Kan Ngai” ti asi i, a hlaphantu hi a satu Aa Lian asi. Muicawl Fidi ah hin amah a satu Aa lian le Sui Men Tial an si.\nAa Lian aho paoh nih kan theih cio lai tiah ka ruah. Amah nih Hakha Khualipi ah tuahmi Lai Idol ah Pahnihnak a cotu angahtu asi. Cun Restaurants ttha taktak mi a ngei i, zohchun tlak Mino asi. A hla sak mi pawl i a tam deuh cu amah tein a tuahmi a phuah chawmmi an si hna. Thazaang rak pe ve. Cun Music Video ngeitu nih a dang Page ah maw siloah Youtube Channel dang ah upload an siang lo.\nCucaah aho paoh nih theihternak an tuahmi hi zulh piak hram hna usih! Rethei taktak in an tuahmi asi tikah fawi le zaang ngai in kan lakpiak mi hna hi cu kan palh deuh ko. Phaisa dih in an tuahmi asi tikah an kan siang lo tiah an timi hi upat piak hna usih law uplaod na duh ve asi ahcun angeitu sinah hal tuah hmasa law cu hnuah amah an hnu lawngah uplaod piak hna usih!


LAM VIALTE APIT DIH, BIDEN ATUANNAK DING PAKHAT TE HMANH A UM LO – The Chinlung Post\nDecember 9, 2020 admin Chin 0\nJoseph Thawng Z Ting: Ka Bia Hi Athlum Maw a Kha. Ka chimmi bia hi atling tawn. Tah chunnakah mi pakhatkhat nih lungin vok a cheh tikah a khen i a thi thio, a siloah a tho kholo a kut an tawl hnu longah athothan timi khi a kut a kha an ti ko rua.Tutan thimnak cu Arizona cu biatak tein an zoh cang caah, iruahchanawk a um ti lo.\nD pawl caah, cun Pennsylvania zong Ted Cruz nih U.S. Supreme Court ah achuahpi cang lai i, atei hrimhrim cang lai. Georgia hi hnahnawk taktak an si. Atu an zohthan rih lai i, Georgia Gov. Kemp Caah cun a fakbikmi zumhlonak ai bei cang. Mipi nih zumhnak tahfung ah 18 % poll ah a tla cang.\nTed Cruz sining tawi: USA President George W. Bush zong nih phungrampi lei ruahnakpetu ah a hmanmi a si. Biachim a thiam minih an upatmi pa a si. Phunghrampi ai tleih mipa a si. 2000 kum thimnak ah Bush le Al Gore tazacuainak ah Bush ca ah Florida, Supreme Court le US Supreme Court ah tehtetha he a rak tuahpiaktu a si. Cu lio ah Ted Cruz nih cun a tanpimi Bush cu teinak a hmuhpiak.\nTutan zong teinak ahmuhpiak than ve lai. Joe Biden le riantuanti ai timmi caah cun zeidah an lawh hnga ka ti. Itim loah le firchawmin teinak cu cophawt an si, itim ah le mipi aw le phungtlaithim mifim hna le Trump tanhtu USA ralkap tiang hmanh nih Joe Biden cu President a tuan kho lailo an ti cang hna.\nAn bag cu Obama le Nancy Polosi nih an beiter hna nain Joe Biden nih a dirpi ko rih, ka kal lai maw , kailet laidah a ti liopi a si. Kabia hi a kha katimi cu Joe Biden cu nikhathmanh USA President a tuanmanh lailo. Ka bia hi theihsehlaw a bag a chiahcawlh ko lai. Trump kha ithimnakah Rusia nih an bawmh an ti i Sualpuhnak vuihnih an tuah pinah a tuan chung hlathlainak an tuah kha mu.\nA tu cu anmah cungah a tlungthan. Na tuhmi thilthlo cu nafa le nih an zunlai tiah pupa phungthlukah a um, a tuchanah cun na tuhmi cu na zunlai nangmah nih ti a si ko vcang. Joe Biden atuannak ding lam pakhat te hmanh a um ti lo. Lam apit dih cang. Credit: Joseph Thawng Z Ting\nTRUMP NIH ATEI BAK LAI. BIDEN LEI AN THINPHAN TUKMI A LANG CANG


Hakha ah inn a kaang i minung 6 nunnak liam - THE CHIN EXPRESS\nHakha ah inn a kaang i minung 6 nunnak liam\nFebruary 2, 2021 zinglei ah Hakha ah inn a kaang i minung 6 a kangh chih hna tiah kan theih.\nTuzingka sml 6:00am hrawng ah Dillo sang um Zokhua khuami Pu Hrang Cung inn le Thangtlang peng, Hriphi khuami Pu No Hnin inn a kaang.\nPu Hrang Cung inn hi dot 3 si i dot 2nak in mei kangh aa thok.\nDillo sang ah an rak i tthialnak a sau rih lo.\nInn ngeitu a fale minung 5 le a nau fa 1, an zate 6 nunnak liam. A kangh chih mi hna chung ah kum 2 ngakchia (an fa ngakchia bik) aa tel.\n“Mei hi kan inn tang in aa thok. Kan chungkhar dihlak minung 10 kan si. 4 kan chuak manh” tiah inn ngeitu nih a chim.\n“Tamp pi a um lo i electric in mei kangh aa thok hi si lai tiah ka ruah. Zingka mei ka kau lio ah mei kaang thawng ka theih i ka hei zoh ahcun an inn a lai cer thlalangawng in mei a tho i a leng lei ah a hung chuak.\n“Inn a kaang tiin ka au i an pa a hung chuak. A dang kha ka hmu ti hna lo. A chung ah an um dih i an kaang dih rua hna tiah ka ruah i, chuak ulaw, chuak ulaw tiah ka au. Aho hmanh an chuak zok kho ti lo i a kangh chih hna,” tiah mit hmutu nih a chim.\nA thimi hi Par Tha Hlei, Ngun Sui Par, Amon Bawi Chit Htoo, Ngun Cin Hniang, Ngun Tha Len le Samuel hna an si.\nInn pa Pu No Hnin hi inn 2 a ngei i pakhat cu mei nih ciam lak in a kangh. Inn pakhat inn hlang cu lo an riah kar si caah an luat.\nMinung sinak in tuar khawh ding a si lo. Pathian nih an ngaihchiatnak hnem ko hna seh. Thlacamnak zongin bawm cio hna usih.


Tanghra A Kainak Chamnak Caah Phakant Ah A Hlawhfa Mi A Fate Tanghra 10 Awng Ve Hringtu A Nu A Celh Lo Khuadei A Ṭap – Chin World News Evening\nAugust 10, 2020 August 10, 2020 Salai Van Myanmar News\nKa fapa cu tanghra camipuai a phit dih cang ka in tanghra a kainak i a dihheumi chamnak caah tiin Phakant ah tangka chawva kawl awkah a va hlawhfa ve i leicim nih a cimh hnawh i a nunnak a liam. Nirukni zinglei suimilam 12:30Am tluk ah phone a rak ra i na dawtmi na fapate tanghra a awng ee tiah thawng an kan thanh.\nKa fapa roll no.(ခံုနံပါတ္) cu ka von kawl i tanghra awngmi min cazin ah a rak i tel ve taktak. “Hi a chungkhar hna cu, cuticun van ih hmanh merem lo le siarem loin caan an hmang i ngaihchiat lileng in an fapa zun an tlem.\n“Ka fapa a sianginn kai hawi pawl nih phone an rak ka chawnh ko ahhin ka lung a zur khun i ka ngaiha chia khun. Ka tuar kho hrimhrim lo. Zan khuadei lungzur ngaihchia lileng le mitthli tla in caan kan hmang,” tiah 7days News Journal nih a tarlangh.\nRianṭuan Pah In 4D A Hmumi Nute Lawmhpi Cio Hna Usih!


New Zealand ram ah COVID-19 zawtnak ngei 1 te an hmuh caah rampumpi ni 3 chung lockdown an tuah lai - THE CHIN EXPRESS\nNew Zealand ram ah COVID-19 zawtnak ngei 1 te an hmuh caah rampumpi ni 3 chung lockdown an tuah lai\nNew Zealand ram ah COVID-19 zawtnak ngei 1 te an hmuh caah tu zaan 11:59pm in an rampumpi ni 3 chung lockdown an tuah lai.\nCOVID-19 zawtnak ngeimi pakhat cu minung tambiknak khuapi Auckland ah tu zingka ah an hmuh. Mah ruangah Auckland khuapi le Coromandel Peninsula vialte cu ni 7 chung lockdown an tuah lai.\nNew Zealand ram Auckland khuapi ahhin kan Chinmi tampi an um ve.\nRam hruaitu Prime Minister Pi Jacinda Ardern (hmanthlak) nih, “COVID-19 zawtnak a ngeimi hi chawnh fawi tukmi le thih fawi tukmi Delta Variant asi/lo kan check lio asi, asi sual ahcun ṭihnung tuk i a rannak in hma lak a hau.\n“Hmasa zongah zawtnak um cangka in tuante ah fak piin lockdown kan tuah colh i a karh manh lo.\n“Delta Variant cu ṭihnung deuhmi asi ti kan theih ko, nain ni kum bantukin tuante ah lockdown kan tuah colh ahcun kan tei khawh ṭhanmi asi,” ati.\nNew Zealand ram lockdown fak bik zulhphung ahcun; sianginn, zung le sipuazi/rian vialte khar dih an si. Ni fatin nunnak caah a herhmi dawr lawng on ngah.\nRaikhamsi chunhnak zongah zawtnak a karhnak hnga lo, i runvennak ṭha deuh in tuah hmasa dingin ni 2 (suimilaam 48) chung raikhamsi chunh an ngol chung lai.\nLiamcia thla 6 chung kha New Zealand ram ah COVID-19 zawtnak ngei 1 hmanh an hmu hna lo. Tutan hi thla 6 chungah avoi 1nk asi.\nNew Zealand cu ram hmete asi. US ram state pakhat (Colorado state) nakin a hme deuh. Minung 5 million fai lawng an um.\nPi Ardern nih, “Zawtnak ngei hmuh cangka in fak taktak in lockdown tuah colh hi, zawtnak a karh tuk hnu ah tuah nakin a ṭha deuh.\n“Zawtnak a karh tiang hngah i hnu ah lockdown tuah zei tluk in dah a ṭhat lo ti cu kan innpa ram lawng si loin ramdang tampi ah kan hmuh dihmi asi ko.\n“Australia ram Sydney khuapi hoi hna zawtnak a karh hnu ah lockdown an tuah i thi deng in an cawlcang nain an kham kho ti lo. Cucaah New Zealand mipi nih lockdown zulhphung nan zulh cio nak lai kan nawl hna,” ati.\nZawtnak ngeimi cu kum 58 pa asi. Zarhteni in khan zawt hmelchunhnak (khuh, taklinh, rawl duh lo, raifanh bantuk, tbk) a ngei. A nupi an test colh nain a ngei lo.\nNew Zealand mipi cu;\nAn inn pawng ah exercise tuah ding\nSupermarket, eidin dawr le sii dawr ah thil cawk ding\nCOVID-19 i test le damlo ruang sizung/sikhan kal ding lawngah inn tang ṭum khawh an si.\nInn tang nan ṭum fatin zaangfah tein mask i hruk peng uh, tiah an hruaitu Pi Ardern nih a nawl hna.\nAtutiang ahcun Pi Ardern acozah nih New Zealand ram ah COVID-19 pulrai a kham khawh ngai. Ni kum zawtnak aa thokka in atutiang ah minung 2,570 te lawng zawtnak an i chawn manh. 26 te lawng an thi. Adang cu an dam dih cang.\nRaikhamsi chunh balte an nuar ngai. Atutiang ah raikhamsi 2.55 million lawng an chunh rih hna. Voi 2 ning tein chunh cangmi cu 1 million hrawng lawng an si rih.\nPi Ardern nih, “September 1 thok cun kum 18 cung a simi paoh nih raikhamsi i chun dingin sok (appointment lak) khawh asi cang lai,” ati.\n“Rianrang tein New Zealand mipi vialte acheu cio kan chunh khawh zokzok hna nakhnga, zarh 6 hnu lawngah voi 2nk chunh asi te lai,” ati.\nAtanglei hmun pawl hi zawtnak ngeimi pa a kalnak le caan an si\nAtanglei hmun pawl ahhin langhtermi caan chungah na kal ahcun Ngandamnak Zung ah phone kan chawn ulaw thawng kan thanh uh, an ti.\nStar and Garter Hotel Coromandel at 5 Kapanga Road, Coromandel 3506 on 13 August, 2021 from 6:39pm to 7:40pm\nUmu Cafe Coromandel at 2 Wharf Road, Coromandel, 3506 on 13 August, 2021 from 7:40pm to 8:30pm\nBP Gas Station Coromandel at BP Gas Station, Tiki Road, Coromandel, 3056 on 14 August, 2021 from 9:30am to 9:40am\nDriving Creek Railway Tours Coromandel at 380 Driving Creek Road, Coromandel, 3506 on 14 August 2021 from 10:30 am to 10:50 am\nJaks Cafe & Bar Coromandel at 104 Kapanga Road,Coromandel, 3506 on 14 August from 10:50 am to 11:30 am\nHereford ‘n’ a Pickle Coromandel at 2318 Colville Road, RD 4, Colville, Coromandel 3584 on 14 August, 2021 from 1:25pm to 2:15pm\nTaras Beads Coromandel at 1/75 Kapanga Road, Coromandel, 3506 on 14 August 2021 from 3:00pm to 3:10 pm\nRichardsons Real Estate Coromandel at 151 Kapanga Road, Coromandel, 3506 on 14 August, 2021 from 3:30 pm — 3:35 pm\nUmu Cafe Coromandel at 22 Wharf Road, Coromandel, 3506 on 14 August, 2021 from 6:17pm to 7:11pm\nStar and Garter Hotel Coromandel at 5 Kapanga Road, Coromandel 3506 on 14 August, 2021 from 7:11pm to 9:00pm


South Korea phan Myanmar phu nih NUG caah thlakhat $100,000 an hlut – THE CHINLAND POST\nSouth Korea phan Myanmar phu nih NUG caah thlakhat $100,000 an hlut\nThe Chinland Post | 2022 March 16 – Myanmar ram ah ralkap nih hramhram in uknak a lak thok in ramdang ah a ummi Myanmar rammi pawl nih Democracy ngah ṭhan khawhnak caah a bawmchannmi phu tampi dirh a si i South Korea zongah phu tampi a rak chuak ve.\nA cheu phu pawl cu NUG he pehtlai in rian an ṭuan i a cheu phu cu ramchung hriamtlai phu pawl he pehtlai in bawmhnak an pek hna tiah Korea ram he pehtlai in NUG palai pakhat nih RFA ah a chim.\n“Korea ram ahcun Pau Dohthlennak caah ram chungah a cawlcangmi PDF phu pawl, UG phu pawl a bawmchanmi phu tampi an um. An bawmh duhmi PDF phu pawl cazin kha NUG Ministry of Defense ah an kuat. A cheu cu Ministry of Defense le Ministry of Finance ah an kuat i mah Ministry pawl nih a dikmi phu sin ah an kuat hna. Mah phu hna nih dingfel tein an ngahmi cazin a zapi tein ṭha tein an i fim caah ka upat tuk hna”.\nPhukhat cu Anti-Coup committee(Korea) an si. A luancia 2021 September thla thok in “One Day Challenge- My Day for My Country” timi tlangtar in chungtel pawl kha thlakhat an ṭuanmi chungin nikhat ca bawmhal cawlcanghnak an rak thok.\nSouth Korea ah Myanmar rammi 30,000 hrawng an ummi chungin a tulio a cawlcanghnak ah aa tel mi hi 1,705 an si i thla fatin USD $ 120,000 leng an ngah tiah theih a si.\nMah Anti-Coup committee i co-chairman Ma Hnin Watt Yi nih kan mah phu nih hin NUG sin ah thla fatin USD $ 100,000 kan hlut khawh i a tutiang cun USD $ 500,000 kan hlut khawh cang hna tiah a chim.\n“Kan mah South Korea ram ah nikhat kan ṭuanmi a hlumi pawl hi NUG nih ngunkhuai liam lo cawnglawmhnak ca March 15 ah an kan kuat cang. Chungtel pawl nih an mah tein website ah an i lak khawhnak hnga kan tawlrel cuahmah liopi a si. Dothlennak kan dih tikah ngunkhuai liam lonak nawl cu kan mab phu chungtel pawl nih an tinco lai”.\nNUG Ministry of Finance and Investment U Tin Htun Naing nih South Korea ah a phanmi Myanmar rammi vialte upatnak kan in pek hna. A dang ram a phanmi Myanmar rammi zong nih nan ti khawh tawk tangka riikhiahmi ngei bu tein thla fatin nan kan hlut khawh a si ahcun Pau Dothlennak caah a ngantukmi a phichuak a um ko lai tiah RFA ah a chim.\n“USD $ 100,000 hrawng caan hman tein pek khawh lengmang hi cu dothlennak caah tuanbia ṭial bak a si tiah chim ka duh. Korea ram ah a ummi Myanmar rammi bantuk in a dang vawlei pumpi ah a ummi Myanmar rammi hna zong nih nan tuah khawh ve a si ahcun dothlennak ah a ngantukmi thlennak pakhat cu baa lo tein bawmh khawh a si ko tiah chim ka duh. Cu bantuk in, Korea cozah zong nih dothlennak caah tampi a kan bawmhchanh caah kan i lawm. Mah dohthlennak pi hi a dihdongh hlan lo kal peng ding a si caah mipi zong nih lungṭul lo tein teinak kan hmuh tiang tha chuah rih ko hna u sih tiah nawl kan duh hna”.\nCu bantuk in, chungtel pawl nih tangka riikhiahnak tuah in thla fatin dothlennak caah bawmhalnak program tuah ding cu US telh in a dangdang ram a phanmi zong nih timhtuahnak an ngei tiah theih a si.\nPrevious Mawṭaw chungah aa thupmi Myanmar rianṭuantu 53 cu Tak province, Bangkok kainak ah tlaih an tong\nNext Palaw kahdohnak ah SAC ralkap 20 nak tlawmlo an thi


Maw Kathin A Motorcycle Cung Te Ah A Nunnak A Liam A Thih Ning Cu Lungthin A Khoih Tuk Hringhran E – HRINGDILDEL LAIRAM\nMaw Kathin A Motorcycle Cung Te Ah A Nunnak A Liam A Thih Ning Cu Lungthin A Khoih Tuk Hringhran E\nChungkhar ah pabik tam pi hna cu an chungkhar nuam tein khua an sak khawhnak ding caah, harsatnak tam pi chung in chungkhar paw cam nak ding caah tha dih zangbaa ngai in rian an tuan hna. Chungkhar paw cawm nak an kawl lio caan ah an pum cung ah dam lo nak nih a phanh hna lio caan ah chungkhar sinah theih ter lem lo in, chungkhar caah ral thanak he chungkhar cawm holhnak ah an caan an hmang hna. Mithmai panh khawh chung in um hi an rak i zuam hna aruang cu kan mithmai a chiat ah cun kan chungkhar an i nuam lai loh ti kha an rak ruat tuk caah asi.\nIndonesia ram ah a um mi Misyanto a kum 66 kum a si mi pa pakhat cu an chungkhar paw cawmnak ding caah nichiar te, Lam cungah motorcycle in ice-cream zuar in, chungkhar caah phaisa a kawl tu pakhat a rak si. Kum 66 asi mi Misyanto cu lam cung ah ice cream a zuarnak motorcycle ah a rak thi ai. Thil sining cang cu hi ti hin asi. Motor driver pa pakhat a min ah Suwoco pa cu lam lai bak ah kal nak that lo in Misyanto ice cream zuar tu pa motorcycle nih cun an rak kham ai.\nCutikah Motor driver pa nih cun a motor chung cun a hmai i a dir mi motorcycle cung i a thu mi cu a hei zoh tikah, motorcycle driver pa a lu cu cycle kut tleihnak cung ah a khin ko kha a hmuh i, motor driver pa nih an hnu lei in heh tiah a chet a pek leng ko nain, vawikhat te tal hmanh a colh cang lo kha a hmuh. Cutikah Motor driver pa nih cun pakhat khat cu a si cang ko lai tiah a hmai i a dir mi motorcycle cu a va zoh tikah cun Misyanto an ti mi pa a motorcycle cungah a rak thih cu a va hmuh.\nKum 66 a si mi Misyanto hi rian tuan nak ah a thazang a rak dih tuk mi kha a rak i thei thiam lo i chungkhar paw cawmnak ding lawng kha a tuah tikah, zeitluk in a re a rak theih ko zong ah ice cream an rak zuar peng ruangah a tu bantuk in a nunnak a liam nak hi asi tiah a chungkhar sinah thawng an thanh hna. Misyanto a ruak cu Police pawl nih an chek tikah a tak pum cung ah pakhat hmanh i khawn den nak a um lo tiah police pawl nih fehternak zong an tuah chih fon.\nMisyanto hi a zungzal tluk in a lufahnak hi a rak ngei mi a rak si i, a thaw chuah zong hi a rak i harh ngai ngai ton mi pakhat a rak si tiak an chungkhar pawl nih an rak chim. A tu bantuk in a thih zong hi, nichiar te ice-cream a zuar peng caah a retheih le thabaa a celh ti lo ruang ah a si. Cu caah carel tu vialte nih kan theih ding ah ka duh mi pakhat cu chungkhar paw cawm nak kan kawl holh tikah, kan tak sa nih a celh lo tiang in rian tuan hi kan hmang lo ding in kan sawm chim duh hna seihernak nganpi he. carel tu nan dih lak cung ah ka lawm.\n← Ruak Phum Nak Thlan Inka Pi In A Rak Chuak Mi Thil Ruangah Mipi An Lau Dih Rak Zoh Ve Hmanh (+Video )\nPDF Ralkap Pawl An Himnak Ding Caah A Bom Chan Tu “Max” A Nunank A Liam →\nDr. Lian Hmung Sakhong nih Chinram ah cun rak kai hna hla u, kan sining nan kan hrawmh kho hna lai lo\nA Sunglawi Tuk E, Hlasak Thiam Minthang Kris K Zong A Neih Mi Vialte Hloh Ngam In Rampi Caah Timhlamh Nak A Neih Ning Cu Uar A Um Tuk E\nCNDF Ralbawi Pa NihChin TV International ih Bia An hal Nak Ah A Chim Mi Rak Ngai Ve Hmanh Ruah Awk Ngai Ngai A Um\nLunghmui Kho Tuk, Myanmar Ralkap Pawl Nih Phaisa Tam Taktak An I Chiah Nak Bank Cu PDF Nih Bomb In An Va Thuat Hna I Ralkap Minung Pa 2 An Thi\nTuhi Ralhrang Tam Taktak Hakha Lei Ah An Kal Cuahmah Lio A Si Caah Biatak Tein Thlacam Hna U Sih\nBreaking News: Myanmar Ralkap Hruaitu Min Aung Hlaing ASEAN Meeting Kai Lo Ding In Bia An Chah Diam\nHakha le Falam karlak ah CNF/CDF nih SAC ralhrang cu hmai kal awk tha lo/ hnu kir awk atha lo in an chiah lio ah nang naa telh ve kho maw?


Minak pastor nih Floyd ruak vuainak ah sualnak ngei lo mi President Trump ceilak in a phomh\nChin youth for BLM tiah USA lamzawh nak ah kan /far/fanu a tel ve mi cu a poi tuk ti a fiangter cang ko hi. Minak chungah mitha tampi an um, natein tu buainak kongah mitha he pehtlaihnak a ngei lo. Misual thil thalo a tuah tu kha an tlaih i eksident (Accident) ruangah a thi mi si ko. Miraang pa nih minak a si caah thah hrim hrim a tim ruangah zong si lo. Natein minak tampi nih mithalo pa cu an dirpi i thinak he a pethlaihlo mi BLM cu an chuapi i USA ram chungah buainak tampi an tuah\nMah bantuk in mitthi ruak vuainak caan cu President Trump soiselnak le thangchiatnak lawngte ah an hmang caah soisel le thangchiat an si ngai ve. Source-Theguardians\nBe the first to comment on "Minak pastor nih Floyd ruak vuainak ah sualnak ngei lo mi President Trump ceilak in a phomh"


Jesuh Khrih Cu Ahodah A Si? - Jehovah Tehte Hna Zung Web Site\nJesuh i a biapimi umhmun cu zeidah a si?\nKhoika in dah a rat?\nZei bantuk minung dah a si?\nVawlei ah a min a thangmi tampi an um. A cheu cu an khua asiloah an ram ah mi nih ṭha tein theihmi an si. Cheukhat bel cu vawlei pumpi theih an si. Asinain minthangmi pakhatkhat a min na hngalh men in a kong ṭha tein na hngalh tinak a si lo. Cun a hnulei sining le zeibantuk minung a si taktak kha a dikthliar in na hngalh tinak a si fawn lo.\n2 Jesuh Khrih cu vawlei cungah a luancia kum 2,000 hrawngah a rak nungmi a si ko nain, vawlei pumpuluk nih a kong zeimaw tal cu an theih. Asinain, Jesuh ahodah a si taktak timi kongah mi tampi cu an lung aa tuai. Cheukhat nih miṭha pakhat men a si an ti. A cheu nih profet a si an ti. Jesuh cu Pathian a si i biak awk a si tiah a zummi hmanh an um. Biak awk a si taktak maw?\n3 Na caah Jesuh kong biatak hngalh hi a biapi. Zeicah? Baibal nih “Pathian taktak a simi nangmah hngalh le nangmah nih na thlahmi Jesuh Khrih hngalh hi zungzal nunnak cu a si” tiah a ti caah a si. (Johan 17:3) A si, Jehovah Pathian le Jesuh Khrih kong biatak hngalh cu vawlei cung paradis ah zungzal nunnak hmuhtertu a si. (Johan 14:6) Cupinah, zeitin nun ding, midang he zeitin i pehtlaih ding timi ah Jesuh nih zohchunh awk ṭha bik a kan chiahpiak fawn. (Johan 13:34, 35) Hi cauk i ṭhenkhatnak ah Pathian kong biatak kan rak i ruah cang. Atu ah Baibal nih Jesuh Khrih kong zeidah a kan cawnpiak taktak ti kha i ruah u sih.\n4 Jesuh a chuah hlan piin, Pathian thlahmi Messiah asiloah Khrih a ra lai tiah Baibal nih a rak chimchung. “Messiah” (Hebru biafang) le “Khrih” (Grik biafang) timi upatnak min pahnih hi “Chiti Thuhmi” timi sullam a ngei. Chim duhmi cu Pathian nih mah biakammi Pa kha a hleikhunmi rian pek awkah chiti a thuh lai tinak a si. Hi cauk i a hnu ṭhen dangdang ah Pathian biakammi tlinnak i a biapimi Messiah rian kong kha kan cawn chap te lai. Cun Jesuh nih atu hmanh in a kan pek khawhmi laksawng kong zong kan cawng lai. Asinain mi tampi nih Jesuh a chuah hlanpi in ‘ahodah Messiah a si hnga?’ tiah an rak ti len.\n5 A.D. kumzabu pakhatnak i Nazareth khua mi Jesuh zultu pawl nih Jesuh kha chimchungmi Messiah a si hrimhrim tiah an rak zumh. (Johan 1:41) Zumtu lak i pakhat a simi Simon Piter nih Jesuh kha “Messiah kha na si” tiah fiang tein a rak ti. (Matthai 16:16) Mah zultu pawl le kannih nih Jesuh hi biakammi Messiah a si taktak tiah zeitindah kan zumh khawh?\n6 Jesuh hlan i a nungmi Pathian profet pawl nih Messiah kong kha a neknok tiang in an rak chimchung. Mah nih khan Messiah kha thleidan khawh awkah mi kha a bawmh hna lai. Hiti hin tahchunh khawh a si: Na hmuh bal lomi mi pakhat kha mi an tamnak mawṭaw dinhnak asiloah tlanglawng asiloah vanlawng dinhnak ah va don awk an in fial hei ti u sih. Mi pakhatkhat nih a kong tlawmpal an chimh tikah bawmtu a si a si lo maw? Cu bantuk te cun, Jehovah nih Baibal ah profet hna hmangin Messiah nih zeidah a tuah lai i zeidah a hmuhton lai timi kong kha tampi a chim. Cu chimchung bia tampi a tlinmi nih Messiah kha fiang tein thleidan khawh awkah zumhawktlak a simi hna kha a bawmh hna lai.\n7 Hi tahchunhnak pahnih hi ruat hmanh. Pakhatnak ah, Biakammi cu Judah ram khua hmete a simi Bethlehem ah a chuak lai tiah profet Mikah nih kum 700 leng in a rak chimchung. (Mikah 5:2) Jesuh cu khoika ah dah a chuah taktak? Mah khua hmete ahkhan a chuak! (Matthai 2:1, 3-9) Pahnihnak ah, kum zabu tampi a hlankan in Denial 9:25 ah ṭialmi chimchungbia nih Messiah chuah caan A.D. 29* kong kha a chim. Cu le a dang chimchungbia pawl tlinnak nih Jesuh cu biakammi Messiah a si kha a langhter.\nJesuh cu tipil a in tikah, Messiah asiloah Khrih a hung si\n8 A.D. 29 a dongh laite ah Jesuh Messiah a si a langhtermi thil dang a hung chuak. Cu kum cu Jordan Tiva ah Tipil petu Johan sin i tipil in awk i a rak kal kum kha a si. Jehovah nih Johan kha Messiah thleidan khawh awkah hmelchunhnak kan pek lai a rak ti. Mah kha Jesuh tipil a in tikah Johan nih a rak hmuh. Zeidah a cang ti kha Baibal nih hitin a chim: “Tipil a in dih cangka cun Jesuh cu ti chung cun a chuak. Van kha aa hung i Pathian Thlarau cu ṭhuro bantukin a rung zuan i a cung i aa fut kha a hmuh. Cun vancung in aw pakhat a rung thang i, ‘Amah hi ka dawtmi ka Fapa, a si, Amah cungah hin ka lung a tling,’ tiah a ti.” (Matthai 3:16, 17) Johan nih kha thil a hmuh le a theih tikah Jesuh cu Pathian thimmi a si kha a zumh. (Johan 1:32-34) Pathian thlarau asiloah rianṭuan ṭhawnnak toih a si ni, mah ni bak khan Jesuh cu Hruaitu le Siangpahrang in thimmi, Messiah asiloah Khrih a rak si.—Isaiah 55:4.\n9 Baibal chimchungbia tlinnak le Jehovah Pathian thengte chimmi bia nih Jesuh cu biakammi Messiah a si ti kha fiangte in a langhter. Sihmanhsehlaw Jesuh Khrih kong he aa tlaimi khoika in dah a rat, zeibantuk minung dah a si? timi a biapimi biahalnak pahnih a phi hi Baibal nih a kan chimh.\nJESUH KHOIKA IN DAH A RAT?\n10 Vawlei a rat hlan ah Jesuh cu van ah a rak um tiah Baibal nih a ti. Mikah nih Messiah cu Bethlehem ah a chuak lai, “Amah a hram cu kan hnuleipi caan” khan aa thawk tiah a rak chimchung. (Mikah 5:2) Amah Jesuh theng zong nih minung in hrin ka si hlanah van ah ka rak um tiah voi tampi a chim. (Johan 3:13; 6:38, 62; 17:4, 5) Van ah thlarau minung pakhat in Jesuh cu Jehovah he pehtlaihnak ṭha a rak ngei.\n11 Jesuh cu Jehovah sunsak bikmi Fapa a si i cutin a sinak a ruang a um.# Pathian nih hmasa bik ah a ser caah “Pathian fater” tiah ti a si. (Kolose 1:15) Aa phun dangmi a siternak a ruang dang zong a um. Amah cu “Pathian Fapa ngeihchunte” a si. (Johan 3:16) A sullam cu Jesuh lawng Pathian nih dairek in a ser tinak a si. Cun Pathian nih zeizong vialte a ser lioah Jesuh lawng a rak hman fawn. (Kolose 1:16) Cun, Jesuh cu “Bia” ti zong in auh a si. (Johan 1:14) Mah nih Pathian bia chimtu a si kha a kan chimh, Pathian fale dang a simi thlarau le minung hna sinah thawngpang le lamhruainak chimtu a si lai ti cu a fiang ko.\n12 Mi cheukhat nih an zumh bantukin, Fater le Pathian hi an i tluk maw? Cucu Baibal cawnpiakmi a si lo. Hmasa catlangbu i kan hmuh bantukin Fapa cu sermi a si. Curuangah, a fiang komi cu anih cu hram thawknak a ngei nain, Jehovah Pathian tu cu hram thawknak zong donghnak zong a ngei lo. (Salm 90:2) Fapa ngeih chunte zong nih a Pa tluk ding kha aa zuam bal lo. Pa cu Fapa nakin a ngan deuh tiah Baibal nih fiang tein a kan cawnpiak. (Johan 14:28; 1 Korin 11:3) Jehovah lawnglawng “Lian Ngan Bik Pathian” a si. (Genesis 17:1) Cu a si caah, anih cu tluktu a ngei lo.%\n13 Jehovah le a Fater cu van arfi hna le vawlei ser an si hlan in, kum nuai tampi chung an rak i kom. Zeitluk in dah pakhat le pakhat an hei i dawt lai! (Johan 3:35; 14:31) Cu Fapa dawt cu a Pa he an i lo. Cu ruangah Fapa cu “hmuh khawh lomi Pathian mui” a si tiah Baibal nih a rak ti nak kha a si. (Kolose 1:15) A si, minung a simi Fapa pakhat nih lam tampi in a pa a lawh tuk khawh bantukin, vancung Fapa nih a Pa sining le ziaza hna kha a langhter ve.\n14 Jehovah Fapa ngeihchunte nih vancung kha a kal tak i minung pakhat in nun awkah vawlei ah a rung ṭum. Sihmanhsehlaw ‘thlarau a simi cu, minung pakhat in zeitindah a chuah khawh lai?’ tiah na ruah khawh men. Khakha tlamtlinter awkah Jehovah nih thil khuaruahhar a rak tuah. Vancung i a Fater nunnak kha Judah ngaknu thiang Mari nauinn chungah a ṭhial. Minung pa pakhat telnak um loin, Mari nih a tlingmi fapa kha a hrin i Jesuh tiah min an sak.—Luka 1:30-35.\nJESUH CU ZEI BANTUK MINUNG DAH A SI?\n15 Jesuh vawlei cung a nun lio i a chimmi le a tuahmi nih a kong kha ṭha tein a kan hngalhter. Cuhleiah, Jesuh thawngin Jehovah kha ṭha deuh in kan hun hngalh. Zeiruangah? Fapa nih a Pa mui tlingte in a langhter ti kha philhhlah. Curuangah Jesuh nih “keimah a ka hmutu paoh nih cun ka Pa kha an hmuh” tiah a zultu kha a rak ti hna. (Johan 14:9) Thawngṭha cauk—Matthai, Marka, Luka le Johan—tiah theihmi Baibal cauk uk li nih Jesuh Khrih a nuncan, a tuahsernak le a ziaza kong kha tampi a kan chimh.\n16 Jesuh cu “Cawnpiaktu saya” in zapi hngalh a si. (Johan 1:38; 13:13) Mi kha zeidah a cawnpiak hna? Biapi bik in a cawnpiakmi hna cu, “pennak thawngṭha bia” a si, cucu vawlei cung dihlak a uk i nawlngaimi minung caah a dong lomi thluachuah a pe hngami vancung cozah timi Pathian Pennak a si. (Matthai 4:23) Cu thawngṭha cu aho sinin dah a rat? Jesuh theng nih “ka cawnpiakmi hna hi keimah cawnpiakmi a si lo, a ka thlahtu ka Pa sinin a rami cawnpiaknak a si,” tiah a rak ti, cucu Jehovah sinin a ra tinak a si. (Johan 7:16) Ka Pa nih Pennak thawng ṭha minung theihter a duh hna ti kha Jesuh nih a hngalh. Ṭhen 8 ah Pathian Pennak le cu pennak nih zeidah a tlinter lai timi kong tamdeuh in kan cawn te lai.\nHmunkip i a hmuhmi hna kha Jesuh nih phung a chimh hna\n17 Jesuh nih khoika ah dah a cawnpiak hna? Mi a hmuh hna nak hmun kip—khuate, khuapi, market le inn—ah a si. Mi a sin rat lai kha Jesuh nih aa ruahchan bal lo. Mi sin tu ah a va kal. (Marka 6:56; Luka 19:5, 6) Zeicahdah Jesuh cu phungchimnak le cawnpiaknak caah teimak chuah in cu tluk tam in a caan a rak hman? Mahkha Pathian nih tuah seh ti a duhmi a si caah a si. Jesuh cu a Pa duhnak a tuah zungzal. (Johan 8:28, 29) Phung a chimnak a ruang dang zong a um rih. Amah ton ah a rami mibu cungah zaangfahnak a ngeih ca zongah a si. (Matthai 9:35, 36) Pathian le aa tinhmi biatak kong a cawnpiaktu hna ding biaknak lamhruaitu pawl nih mibu kha an daithlanh hna. Pennak kong zei tluk tam in theih an herh kha Jesuh nih a hngalh.\n18 Jesuh cu dawtnak le zaangfahnak a ngeimi a si. Cucaah mi nih naih a fawimi le mi zaangfah thiam in an hmuh. Ngakchia hmanh a sin an um ah an hna a ngam. (Marka 10:13-16) Jesuh cu duhdanh a ngei lo. Rawhralnak le dinlonak kha a huat. (Matthai 21:12, 13) Nu pawl upatnak le tinvo an rak ngeih setsai lo caan ah upatnak in a rak chawnhbiak hna. (Johan 4:9, 27) Jesuh cu aa toidor taktakmi a si. Voikhat cu a zultu pawl ke kha a rak ṭawl, cucu sal phunniam tuah tawnmi rian a si.\n19 Jesuh cu midang herhmi a hmu thiam ngaimi a si. Mahkha Pathian thlarau ṭhawnnak thawngin thil khuaruahhar a tuah i mi a damter hna lioah a lang khun. (Matthai 14:14) Tahchunhnak ah a sinah mi thinghmuimi pakhat a ra i “na duh ahcun na ka thianter khawh ko” tiah Jesuh kha a ti. Cu pa intuarmi harnak ruangah Jesuh cu a lung a ṭha lo. A zaangfah ngaingai caah a hei banh i a tongh i “nangmah thianter kha ka duh, va thiang cang,” tiah a ti. Mi zawpa cu a dam! (Marka 1:40-42) Cu pa cu zeitindah a um lai ti khi na ruat kho maw?\nA DONGH TIANG ZUMHAWKTLAKMI A SI\n20 Pathian nawl ngaihnak ah Jesuh nih zohchunhawk ṭha bik a chiah taak. Zei bantuk thil sining lak i ralchannak le harnak a ton hmanh ah vancung a Pa sinah zumhawktlak a si peng. Satan tukforhnak kha fek tein a doh i hlawhtling ngaiin a tei. (Matthai 4:1-11) Voikhat cu a rualchan cheukhat nih an zumh lo caah, “a hrut cang” ti tiangin an ti. (Marka 3:21) Sihmanhsehlaw Jesuh nih aa teiter hna lo i Pathian rian kha ṭha tein a ṭuan peng. Serhsatnak bia he ningcang lo in tuahto a si tik hmanh ah, sumnak a ngei peng i a ralchanhtu hna kha harnak pek aa zuam lo.—1 Piter 2:21-23.\n21 A ral pawl nih puarhrang ngai in an tuahto i fak ngai in a thih tiang Jesuh cu zumhawktlak a si peng. (Filipi 2:8) Minung pakhat in a thih ni i a intuarmi kha ruathmanh. An tlaih, a hmaan loin sual an puh, ziknawh eimi biaceihtu nih sual an phawt, mibu nih an nihsawh, ralkap nih an hrem. Tung ah an khenh chih i a thaw a dih lai ah “aa liim cang” tiah a rak au. (Johan 19:30) Asinain, a thih hnu nithumnak ni ah, vancung a Pa nih thlarau nunnak in a thawhter ṭhan. (1 Piter 3:18) Cun zarh tlawmpal a rauh hnuah, van ah a rak kai ṭhan. “Pathian orhlei kam ah khan a ṭhu” i nawlngeimi siangpahrang si lai kha a hngak.—Hebru 10:12, 13.\n22 Jesuh nih a thih tiang zumhawktlak a sinak thawngin zeidah a rak liim? Jesuh thihnak nih Jehovah i a hram thawk tinhnak a simi vawlei cung paradis i zungzal nunnak lam kha a kan hunpiak. Jesuh thihnak nih mah kha zeitindah a tuah khawh ti kha a changtu ṭhen ah kan i ruah lai.\nChimchungbia tlinnak le Pathian theng chimmi bia nih Jesuh cu Messiah asiloah Khrih a si ti kha a langhter.—Matthai 16:16.\nJesuh cu vawlei i a rat hlanah van ah thlarau minung in saupi a rak um.—Johan 3:13.\nJesuh cu cawnpiaktu saya a si, dawtnak le zaangfahnak a ngeimi zong a si, cun Pathian nawl ngaihnak ah a tlingmi zohchunhawk ṭha zong a si.—Matthai 9:35, 36.\n* Jesuh he aa tlaiin Daniel chimchungbia tlinnak fianternak kha Thlaihhlei ah zoh.\n# Jehovah cu Sertu a si caah Pa tiah ti a si. (Isaiah 64:8) Jesuh cu Pathian nih a ser caah Pathian Fapa tiah ti a si. Cu ruangah, a dang thlarau hna le minung Adam hmanh kha Pathian fapa tiah ti an si ve.—Job 1:6; Luka 3:38.\n% Thlaihhlei ah Fater le Pathian an i tluk lo langhter chapmi kha zoh.\n1, 2. (a) Minthangmi pakhatkhat na hngalh tikah zeicah a kong ṭha tein na hngalh tinak a si lo? (b) Jesuh he aa tlaiin zei lungtuainak dah a um?\n3. Na caah Jesuh kong biatak hngalh cu zeicah a biapit?\n4. “Messiah” le “Khrih” timi upatnak min sullam hi zeidah a si?\n5. A zultu pawl nih Jesuh kong he aa pehtlaiin zeidah fiang tein an zumh?\n6. Messiah thleidan khawh awkah Jehovah nih zumhawktlak a simi hna a bawmh hna ning kha tahchunhnak in fianter.\n7. Jesuh he aa tlaiin zei chimchungbia pahnih dah a rak tling?\n8, 9. Jesuh tipil a in lioah Messiah a si kha zeinihdah a langhter?\n10. Vawlei a rat hlan i Jesuh umnak he aa tlaiin Baibal nih zeidah a kan cawnpiak?\n11. Jesuh cu Jehovah sunsak bikmi Fapa a si ti kha Baibal nih zeitindah a langhter?\n12. Fapa ngeihchunte le Pathian an i tluk lo ti kha zeitindah kan hngalh?\n13. Baibal nih Fapa kha “hmuh khawh lomi Pathian mui” tiah a ti tikah zeidah a chim duhmi a si?\n14. Jehovah Fapa ngeihchunte cu minung in zeitindah hrin a si?\n15. Jesuh thawngin Jehovah kong ṭha deuh in kan hngalh khawh tiah zeicah kan chim khawh?\n16. Jesuh nih mi kha biapi bik in zeidah a cawnpiak hna i, a cawnpiaknak cu khoika in a rami bia dah a si?\n17. Jesuh nih mi kha khoika ah dah a cawnpiak hna i, zeicah cu tluk i zuam in mi cu a cawnpiak hna?\n18. Jesuh i zei a ziaza nih dah na lung an hmuih bik?\n19. Jesuh cu midang herhmi a hmu thiam ngaimi a si kha zei tahchunhnak nih dah a langhter?\n20, 21. Jesuh nih zumhfek tein Pathian nawl a rak ngaihmi zohchunh awk ṭha kha zeitindah a chiah taak?\n22. Jesuh nih a thih tiang zumhawktlak a sinak thawngin zeidah a rak liim?


Breaking New- Thawngpang lartuk mi, Joe Biden a lungreithei ngai cang\nUS Supreme Court ah New York buainak kong cei lio a si i, Cun, Pennsylvania State buainak zong a rang khawh in Supreme court nih cei ding in Texas Senator mi nih an uar tuk mi le pasal tiah an ti mi Ted Cruz nih Supreme Court ah a chuah pi cang.\nCun Georgia ah heh tiah buainak a um ruangah Republic House of Representative pawl nih Electoral College Vote hi Joe Biden kan pe hrim hrim lai lo tiah an chim cang. Mah chingpage ah ka rak tial cang bantuk in Georgia Secretary of State nih Biden cu certify a rak tuah cang kha.\nNatein a tu cu amah li lah a buai than cang i, A certify tuah mi cu an cohlan piak duh bak ti lo. Media tampi nih an langter ning a cun, Georgia Secretary of State hi Democrat lei nih tangka tampi an rak pek tiah an rak tial cang kha\nMah bantuk in Georgia ah buainak fakpi a um lio ah, Secretary of State nih Joe Biden Certify a tuah mi kongah bia le hla a tam ngai i, Georgia Secretary of State hi tangka in Democrat pawl nih an rak cawk cang hi tiah heh tiah a kong cei a si\nGeorgia State ah vote hlennak tampi a um tiah tehte a vun chuak lengmang caah, House ah hearing an ngei lio ah\nGeorgia Secretary nih Joe Biden certify a tuah mi cu Republic of House of Preventative nih an thah piak than caah Joe Biden zong a lungreithei ngai.\nCun Pennsylvania buainak kongah Ted Cruz nih Supreme Court ah ca a tial cang i, a ca tial mi a ap cang caah Joe Biden caah lam a bi ngai cang. Source-RTK\nBe the first to comment on "Breaking New- Thawngpang lartuk mi, Joe Biden a lungreithei ngai cang"


Ralbawi Col. Solomon Thang Ding Vuangtu kong a chim cang – Chin World News Evening\nNaite ah Thantlang Peng, Vuangtu khua ah Ralbawi Thein Aung Kyaw nih Vuangtu khuami inndawng (3) hna sinah phaisa Ting (13) ningcang lo tukin a hal hna tiah thawng theih a si. Zeiruangah a dah hiti bantukin a hal hna ti a ruang theih a si loh.\nHi kong he pehtlai in Salai Dokhar nih, “Breaking news: Vuangtu khua ah Ralbawi Thein Aung Kyaw nih Vuangtu khuami Inndawng (3) sin in Phaisaa Ting (13) ningcaan loin a hal hna tiah khuami nih phone an ka chawnh. Ralbawi pa cu phone ka chawnh peng ko nain power off a ti peng caah tutiang ka chawn kho lo.\n“Zeiruang ah Ralkap nih nihin Democracy chan kan timi tiang ah phaisa ning cang loin an hal thiam. CNF/A le Ralkap remdaihnak sign(minsen) a thutmi an buar si lo maw? Lai media pawl nih va kal hnawh ulaw interview kan tuah piak kho hna law a tha ngai hnga.\n“Cun Hluttaw palai pawl zeidah nan tuah peng mipi an tuarmi kong ah zuanhnawh lein cu nan daithlang ngai Tender bawh company pawl he rian tuanti lawng hi na thlihrang hlah seh,”tiah amah pumpak Page ah a taar.\nHi kong he pehtlai in, Australia hrambunh Media ngan pakhat a simi Chin Broadcasting Network nih Ralbawi Col. Solomon Thang Ding cu biaruahnak an ngeihnak ah Vuangtu khuami inndawng 13 sinah Ralbawi Thein Aung Kyaw nih phai a halnak kong cu an hal.\nRalbawi Col. Solomon Thang Ding nih Vuangtu kong he pehtlai in hitihin lehnak a tuah,“Zeitik ah dah a lak hna? Thein Aung Kyaw nan ti maw? Cu bantuk thawng cu kan theih ṭung lo. Zeiruang ah dah a lak hna hnga,” tiah lehnak a tuah.\nIndependence palai pakhat a simi Salai Dokhar nih a timi cu,“Zeiruang ah Ralkap nih nihin Democracy chan kan timi tiang ah phaisa ning cang loin an hal thiam. CNF/A le Ralkap remdaihnak sign(minsen) a thutmi an buar si lo maw?,” tiah a chim.\nThantlang Peng, vuangtu kongah Ralbawi Thein Aung Kyaw nih khuami sinah a tuahmi kong cu CNF/A lei nih thawngpang zeihmanh an theih lonak Col. Solomon Thang Ding nih cun a chim ve. “Cu thawng cu kan theih ṭung lo,”tiah lehnak a tuah hi a si.\nCu lawng hmanh si loin, 1999 hrawngah Ralbawi Khin Maung Yi nih sualnak ngei lo Pu Lawm Ceu cu fak tukin a hrem i a nunnak a liam. A fawinak in kan chim cun, Ralbawi Khin Maung Yi nih a thah. Saṭial bang a rem i chaak a tiang barh, a ngalpacar ah thir lin in a hnur i zoh awk tlak loin a rak tuah.\nCun, khuate Khuabawi kip fak tuk in a rak hrem hna. Ralbawi Khin Maung Yi kong he pehtlai in, mipi nih zeiruangah dah CNF/A nih an zoh sawhsawh ko hna timi kongah Col. Solomon Thang Ding nih mipi sinah fiang ko in lehnak a a rak tuah chih.\nCol. Solomon Thang Ding nih a chimmi cu,“Khin Muang Zi hi kah/thah dingin mi kan thlah ko hna. Asinain, khua cheukhat nih kan khua ah cun kap hlah. Kan khua pawngah cun kap hlah tiah a kan ti. Cun, voikhat cu kah dingin lam in an bawh i zeitindah a um ti a si ah cun, Pastor le Khuabawi pawl cu keh le orh in ai chiah (a vennak hna) hna.\n“Cu bu i von kah chih dingah kan nau le kan pale nih hliamhma an tuar dingin le an thih dingmi kan duh lo caah atu bantukin thah khawh loin tlorh thaimi (a luat thaimi) a si. Kah/thah lam cu kan timh ko,”tiah a chim.


President Trump Tazacuai Biachahnak-Salai Lairamthang – Chin World News Evening\nPresident Trump Tazacuai Biachahnak: President Trump cu democrats pawl nih sualnak phun hnih in house ah impeachment an rak tuah. Abuse of Power le Obstruction of Justice timi article phun hnih in a si. House nih impeachment an tuah hnu ah Senate ah tazacuai a si. Senate tazacuainak cu Supreme Court Chief of Justice John Robert nih a hruai hna.\nSenator minug 100 ah cheuthum cheu hnih 67 nih a sual an ti lawngah President Trump cu President sinak in thlak khawh ding a si. Asinain cheu thum cheu hnih cu chim lo, cheu hnih ah cheu khat hmanh democrats pawl nih vote a hmu kho lo. Tu zanlei ah Senate nih a sualnak kan hmuh lo tiah vote an thlak i, biachahnak an tuah caah President Trump nih teinak a co.\n1. Aphun khatnak i taza an cuainak cu A nawlngeihnak a hleihluat in a hman. Abuse of power timi a si i, Senator minung 100 nih a sual le sual lo vote an thlak. Senator minung 52 nih a sual lo an ti i, Senator minung 48 lawng nih a sual tiah vote an thlak caah, Abuse of Powr in a pakhatnak taza an cuaimi cu an thah piak caah President Trump nih teinak a co. 2. Aphun hnihnak i, taza an cuainak cu Obstruction of Justice timi a si. Thil dik chuak khoh lo ding in donhkhanhnak a tuah timi a si. Senator minung 100 nih vote an thlak than. Minung 53 nih a sual lo an ti i, minung 47 nih a sual tiah vote an thlak caah President Trump nih teinak a co thiamthiam.


Min Aung Hlaing Lungput Bantuk Ngeih A Herh – The Cherry Par\nMin Aung Hlaing Lungput Bantuk Ngeih A Herh\nMarch 31, 2021 Cherry News\nMyanmar ram cu 1962 lio in ralkap nih hranhram in nawl ngeihnak an rak laak i nihin ni tiang anmah nih a pehpeh in an kan uk peng. Hihi zeiruangah a si ti ahcun mipi zawn an ruat lo, anmah zawn lawng an i ruah ruangah a si.\nAtu ah Min Aung Hlaing hi thaizing kip april thla ah pensen la ding a si cang. Asinain amah kut chungah nawl ngeihnak um peng seh ti a duhmi pa, mah zawn lawng ruat a si. Mipi nawl ngeihnak ka chuh hna i ka laak ahcun ram a buai lai i thisen tampi a luang te lai ti kha a hngalh ciami a si ko lai. Sihmanhsehlaw amah kut chungah nawl ngeihnak a um paohpaoh ahcun zeitluk in mipi thisen a luan i an thih zongah a poi a ti lo. Mipi an thih thluahmah zongah keimah ka thih lo paoh ahcun a za timi lungput a ngei.\nHitler khi amah kut chung lawngah nawl ngeihnak um seh ti a duhmi pa a si ve. Amah a lu bik a si peng khawh nakding ahcun a ralkap țuan hawi zong a thah thluahmah ko hna. Hmailei ah a lu cung kai kho ding tiah a ruahmi hna cathiam le mifim deuh paoh cu an thih i an ci a mih dih kha a zei a poi lo i a thah thluahmah ko hna. Jewish miphun hi Hitler chan ah mifim thiam an rak tam taktak i, a tawinak in chim ahcun cucu Hitler nih a duh lo i 6 millions a rak thah hna.\nKawl miphun cu nawl ngeitu a lu bik si, țhutdan cung țhut an duh ahcun pa le fa hmanh ai thatmi miphun an si. Mindungmin siangpahrang chan lio te khan a lu bik si duh ruangah țhutdan cung țhut ai cuh i a rak i thatmi miphun an si. Pa le fa hmanh amah thih zongah keimah ka thih lo paoh ahcun a poi lo timi lungput a ngeimi an si. Atu ah Min Aung Hlaing nih hranhram in nawl ngeihnak a laakmi hi a nunchung paoh amah kut chungah nawl ngeihnak um seh timi lungput a ngeih ruangah a si ko. Cucaah zeitluk in ram mipi an thih le a kut tang ralkap an thih dih hmanh ah amah a thih lo paoh ahcun a za timi lungput a ngeih ruangah a si.\nCucaah cun hranhram in nawl ngeihnak a chut i dinlonak in ram a uktu ralhrang hruaitu Min Aung Hlaing le a kut tang ralhrang ralkap vialte kan tei khawh hna nakding ahcun mipi nih Min Aung Hlaing lungput bantuk kan ngeih a herh. Ram ai thlen le ram chungah dinnak a um i mipi duhnak in mipi cozah kan ser khawh nakhnga mi zeihmanh i zaangfah ding a si lo. A thli in ralhrang ralkap sinah thawng a petu pawl zong ngaihthiam lengmang le zaangfah lengmang i thlah țhan lengmang zong an herh lo.\nAtu lio ah cun ralhrang ralkap leiah a țangmi paoh cu pa le fa, nu le fa le unau sahlawh cingla rualchan kan si ai timi lungput hrimhrim ngeih ding a si ti lo. Ralhrang Min Aung Hlaing hruaimi ralhrang ralkap kan doh i kan tei khawh nakding ahcun midang cu an thih dih zongah keimah ka thih lo paoh ah a za timi ralhrang Min Aung Hlaing lungput le ruahnak bantuk kan ngeih cio a herh. Cu bantuk lungput le ruahnak kan ngeih ve lawnglawng ah atu kan dohmi hi kan tei khawh lai. Salai K. Biak Lian Thawng\n← Mipi Nih Dirkamh Lo Ahcun, Kawl ralkap pawl nih ol tukin CNA/F camp an laak colh lai\nUS le UN nih a kan bawm lai lo tiah Upa pipi hna nih heh tiah nan chim →


NLD hitluk a cakmi hmanh zaankhat ah pakhat hmanh tanglo in vatebu hlawm in an hlawm hna. – Hakha Cherry\nNLD hitluk a cakmi hmanh zaankhat ah pakhat hmanh tanglo in vatebu hlawm in an hlawm hna. Mipi nih zeitluk an tanh timi an hmuh ko nain zeite ah an rel hna lo. Hlutdaw chungin ram sersiamnak lam hi a hla tuk meisei cang. An duhningin phung an suai lai i, an huam caan poh ah uknak an lak than lengmang ko lai. A chanchan in, an i chaan lengmang rih ko lai. Tutan zong kum 1 an ti lai nain kum 10 maw, kum 20 maw, caan saudeuh zong a rau kho. Voikhatte power an kut cungah chiah hnu ah, midang sinah va chanh than timi khi an celh ti lailo.\n1962 ah uknak an lak i, 1974 lawngah Phungram thar he 1988 tiang an kan nawnnawk. 1988 ah uknak an lak than i, Phunghram thar he 2010 lawngah thimnak an tuah. Cu hmanh cu anmah himnak le ikulhnak lawngte, a sathawtnak viale an ihui cia dih. Atutan hi kum zeizah a rauh lai chim khawh asilo.\nCu caah kan Miphun ah kan ifun i, a lamkip in kan thazaang kan thawnter a hau. Tlangcungmi tampi cu an rak ifiangtuk cang. Atuhi kan hnu rihlo; kan duhmi le kan khel hnawhchanmi kan khen khawhnak dingah cun; lam pakhat lawng a um cang.Credit-Ram Tinthei


Kawl Ralkap Nih Nau Poi Lio Mi Nu Cu, An Inn An Hrawh Piak Leng Ah Fak Tuk In Kut An Thlak. – Chintanbo\nNaupoi Lio Nu Cu Kawl Ralkap nih Faktukin An Vuak Hna ah A Inn An Hrawh Piak Dih.Nizan ah kawl ralkap le palik cawlcangh le thil tuah cu vansang chimpit khi a si. Tanintharyi Myeik ah ralkap le palik nih minung umnak inn tamtuk an theh piak hna hnu ah an umnak inn hmun vawlei tiang chuh dih an si tiah a ti. Cu lio ah cun ralkap nih naupoi nu pakhat cu fak ngaiin kut an thlak rih.\nA mah lawng si loin minung tamtuk an tuk velh rih hna. Naupoi nu nih a chim ningah cun palek le ralkap nih an ka vuak I, ka lu ah an ka tuk chih.Cu lawng hmanh si loin kan neih chun phaisa 400,000MMK nakin tam deuh an ka lak piak I, ATM card zong an ka chuh rih tiah a ti. Kan innchung ah thutdanh le thil dangdang zong an khuai dih.\nKanmah inn lawng si loin midang inn pathum zong meithal in an kah, thilri an hrawh piak hna, thlalangong le motorbikes an khuai piak dih hna tiah a chim. Mah bantuk in kan umnak inn hrawhpiak ding in a rami hi palek ralkap minung 30 hrawng an si ati.


CDF Le Ralkap Kar Lak Kahdohnak A Fak - News and Media\nCDF Matupi le ralkap kar lak kahdohnak fak tak tak in a chuak than. CDf Matupi le ralkap kar lak kah dohnak a fak tuk caah thi le hliam tuar an tam tiah thei a si. CDF Matupi nih nihin April 22, 8.20 am ah ralkap le CDF Matupi kar lak kahdohnak a chuak i ralkap lei minung 6 an thi I minung 7 hliam an tuar. CDF lei hliam tuer le thi an um lo tiah a chim. Crd – KTM\n2022 May 21-22 tiang Online Live Concert in fund kawlnak live concert tuah a si lai. Cu live concert cu mizapi hmuh khawh ding in live thlah lai a si lai. Cu program chung ah i tel cio ding in sawmnak zong an tuah. Cu program hlan deuh ah cun phaisa kuat cia in hla hal(request) khawh a si.\nConcert ah an hmuh mi phaisa cu Myanmar ramchung ah rianrang in bawmh an herhnak khua pawl ah an va pek hna lai. Cu concert he pehtlai in hngalh na duh mi asilole hla sakter na duh mi pawl a um ahcun a hlankan in hal khawh a si lai, pehtlaih na duh ahcun a tanglei phone No. ah pehtlaih khawh an si. Pehtlaihnak: Pu Van Moy Cell: 269 967 4972, Pu Shing Mang: Cell: 317 667 4552, Pastor Ling Kee: Cell: 404-789-9909\nRakhine Ramkulh Amm Peng SAC Ralkap Siizung In Ralkap Myint Thein A Chungkhar He CDM An Tuah : Rakhine ramkulh Amm peng no. 2 ihkhun 300 tlum SAC ralkap siizung battalion in duh-tat-kyat Myint Thein cu SAC ralbawi hna nih phungning lo an tuahsernak hna cu a cohlan khawh ti lo caah April 1 in Chinland Defence Force-Daai sin ah a chungkhar he CDM an tuah, tiah theih a si.\nSAC ralkap kuttang um duh lo in CDM cawlcanghnak a tuahtu duh-tat-kyat Myint Thein le chungkhar cu lunglawm tein don an si i, a himnak hmunhma ah kalter an si cang. CDF-Daai nih cun SAC ralkap kuttang ah riantuan duh lo in CDM cawlcanghnak tuah in mipi lei kap ah ṭan a duh mi poh cu lunglawm tein cohlan an si ko, tiah phungning tein cathanh an chuah.


Khah Hriam Tlai Phu Chung In I Lung Hmuh Lo Nak A Chuak Kho Hih Ralrin Kan Hau, – Chintanbo\nKhah Hriam Tlai Phu Chung In I Lung Hmuh Lo Nak A Chuak Kho Hih Ralrin Kan Hau,\nMay 9, 2022 admin MYANMAR NEWS 0\nCMpage nih Lautu CDF lutlai A2 cu biaruahnak a ngeih. Mah biaruahnak ah cun zapi nih thil kan theih lomi achungbia biapi mi a chimmi tlawmpal kan langhter chin tuah lai. Atimi cu.Zophei, Mara le Lautu tiin biaruahnak kan ngei. Mizoram ah umnak hmunkhuarnak hmunhma kan hal hna I kan hlawhtling.Lautu mino hi Training akaimi hi minung 2000 leng kan si. Hi chungah 1000 leng hi CNA kutin training adihmi an si. Kanmah Lautu CDF cu CNA hruainak in kan kal lai.\nMindat kahdohnak a zual tuk caah CNA, CDF-Zophei le CDF-Lautu nih Mindat ral dohpi dingin kan kal. July 23-25 Mindat le Matupi ah ralhrang kan kah hna. Nain kan kir than. An kan timi cu, Zeiruang ah dah Thantlang in hika hmun ah nan rat, kanmah tuanbia kong cu kanmah tein kan itial lai an ti caah kan kir than. Mindat mipi khuanu khuapa cu an ilawm tuk I vok hna an kan thah ko nain an ralkap nih kan bomhmi hna an duh lo caah kan kir than.\nTutan ah kan ngaihchiatnak a um. CDF-Hakha hi bawmh ding bakin kan ti I, kan ralkap chung in tatsuh pakhat kal kan I tim. Tutan Hakha le Falam karlak kahdohnak thawngpang kan theih tikah zeiruangah dah Lautu hi an kan sawm hngalo tiah kan ti I, phone in kan chonh hna. Kan ra lai tiah kan ti hna tikah Hakha lei in ra hlah uh, zeitintiah nan ratnak ding lam hrawng vialte hi ralhrang nih hmunhma an lak dih an kan ti caah kan kal than lo. CNA le CDF an thih thawngpang kan theih cu kan ngaihchia tuk.\nKanmah Lautu cu ralhrang a domi phu poh cu kan bawmh hna lai tiah kan ti. Nihin tiangah Lautu CDF hi athimi kan um hraw lo nain hliamtuar cu an um len hna. Kanmah CDF Lautu hmunhma hi cu a him ngai tiah kan ruah.\nPi Aungsan Suukyi Hi Ngaihthiamnak He Thonginn In An Chuah I, Cabuai Cungah Remdaihnak An Thutpi Lawng Lawngah Myanmar Ram A Dai Kho Lai


Baw(Sperm) Tam Tak Tak A Din Cang – Kawltu Team\nBaw(Sperm) Tam Tak Tak A Din Cang\nSeptember 9, 2020 September 9, 2020 Aruata Nutlai\nVegan nu pakhat Tracy Kiss nih Pa baw (Sperm) din cu Coronavirus dohnak caah a tha a ti bak ko. Immunity system boost nak caah a tha a ti pinn ah vun(skin) dawh ter nak asi tiah a chim. Cu lawng siloin zaan tha te i hngilh khawhnak a si tiah a chim. Tracy Kiss nih hin kum 3 deng mang cu baw (sperm) hi zarhkhat ah voi 3 in voi 5 tiang cu a ding pengmi a si.\nKum 2 chung bak a darling(boyfreind) nih a baw(sperm) cu a rak dangh tawn hi a si. Tracy nih a chim mi cu baw(sperm) hal nak ding a nei lomi nihcun nan hawikomh tha bikmi mi kha hal top o uh tiah a a chim.\nHi bia a chim tu hi Tracy Kiss, Buckinghamshire kum 32 si lio mi asi. A chim ning ahcun hi baw(sperm) hi mi vialte caahcun a tha lem lai lo. Asinain baw(semen) ah hin Vitamin C a tam tuk tiah a chim. Tracy Kiss hi a darling(boyfreind) nih baw(sperm) hi a rak kuat tawn. A darling pa nih baw(sperm) kum 2 chung bak a rak kuat cang. A baw kuat mi cu a rawh lo nak caah freezer ah an chiah tawn.\nTracy Kiss nih a chim rihmi cu, baw(sperm) hal nak ding darling nan neih lo ahcun nan hawikawmh tha bik(best freind) kha hal ko hna uh tiah a chim. Tracy Kiss nih hin a darling nih baw a rak kuat mi cu thei ti he a mixed hnu ah ka din tawn tiah a chim.\nCu lawng siloin Tracy Kiss nih a chim rihmi cu, Baw(sperm) ka din hnu hin thawnnak aa ka pek pinn ah zaan zong ah ttha tein ka it kho tiah a chim. Kiss nih hin baw(sperm) cu a din lawng siloin a biang(face) zong ah arti he a mixed hnu ah aa thuh tawn mi a si. zarhkhat ah voi 3 paoh paoh cu aa thuh tawn mi a si.\nNote : Sperm(baw) din hi Coronavirus dohnak caah a tha taktak maw timi cu scientific prove nak zeihmanh a um lo. Tracy Kiss nih hin a Sperm din hi a tha a ti caah a din mi a si.\n← Salai Lungthli Tum Nih Vice President Sinah Open Letter Ca A Kuat.\nQuarantine Chung I Luhmeh Mak Tak Tak Pawl. →\nUS Laimi Caah Citizenship Kong Theih Herh Tak Tak Mi.


KAN CEU TE HI\nKa ceu hmete ka ceuter lai,\nKa ceu hmete ka ceuter lai;\nKa ceu te ka ceuter lai,\nKa ceuter lai,\nKa ceuter lai.\nMah hla hi kan ngakchiat lio te i kan rak sak zungzal mi a si i kum tampi chung kan hnathlam ah a cuang cang mi a si. Kan hawikom tthing bantuk a si cang. Sunday school kan kai lio a kan theihter tu, sual tuah kan hngalh hlan kan hmetlio a kan ngaihter tu, ikam pah i kan rak sak cang mi kan ngam tuk cang nak, hawikom bantuk a si. Hawikom tthing bantuk in hi hla nih hin midang nak in kan sining a kan hngalh, kan patthatnak a kan hngalh piak, kan dawhceonak zong a kan hngalh piak; zei kan si poh ah a kan dawt. Kan si kan iphilh zong ah anih nih a kan philh lo. Kan nunlamthluan i tuah kan rak hngalh lo sual mi zong kan hawikom a si mi hi hla te nih hin a kan hngalhter tthan.\nHi kan hawi i a chim mi hi ngai hmanh usi! Vawlei a alh tu cite nan si a kan ti. Vawlei a ceuh tu ceu nan si a kan ti. Cuca ah, kan ceu cu mi sin ah kan ceuter lai. Kan thilttha tuah mi an hmuh lai i vancung kan Pa thang a ttha lai. Kan hawi tthing nih cun Bawi Zisuh i kan sining a chim mi a kan chimh—cite le ceu—vawlei thil sung veve. Kannih cu pawngkam sin ah ceu a phor tu kan si—kan um nak minung nun ah ceu a phor i mui a kianter tu kan si. Mah cu kan hawi tthing i a kan chimh tthan ttheu mi cu a si. Asina in, hawi tthing cu caansau ah cun kan sin in an itthen tawn. Thil an ithleng, mi an itleng, maw kanmah tu hi dek kan hawi nak in aa thleng deuh, khuasau ah. Ka chim duh nak cu, zeitin dah vawlei muihnak hi kan kianter lai ti hi a si.\nHi kan um nak vawlei hi mi vialte ton mi harnak le rawlttam a um nak vawlei a si. Mi ca i ipekchanh hngalh ti lo tiang hakkauh a luar nak vawlei a si. Ttih le phaan i a kan tei nak, mising zong kan zumh ti hna lo nak vawlei a si. Mah zawn lawng iruah i mi zawn va ruah ti lo nak vawlei a si. Adik le ahmaan ruat kho lo in himnak le siaremnak lawng ruah nak vawlei a si. Muih nak rumro a si ko. Khua a mui tuk e ti i phunzai leen nakin meifar fung khat vaan san a tlai deuh ti kan hngalh ko zong ah, cu meifar fung khat te nih cun zei pipa dah a ceuh khawh hlei lai ti in kan um i, cite suum khat nih cun vawlei thil hizat hi a alh khawh hlei bal ding a si lo ti in kan chang.\nAsina in, kan hawi tthing te i a kan chimh mi hi ruat hmanh! Fanghang (sanpiuh) na ei tawn mi i an telh mi khi ruat hmanh. Ti, facang, sa, nannan tehna le cite suum khat tluk. Ti le facang nan paih mi zat le cite nan paih mi zat tahchunh hmanh. Fanghang kheng khat na ei mi ah khin cite zeizatpi aa tel maw? Suum khat te lawng aa tel lai. Cu cite suum khat te cu paih lo in a fanghang lawng in ei hmanh. A thaw maw? Zunthlum zawtnak a ngei mi nih an zawtnak nakin cite lo rawl ei a har an theih deuh.\nZisuh i a kan chimh mi cu: vawleipi he tahchunh ah zei tluk khi dah kan si ti hi a si. Thlarau ah mider kan si ning, a ttap a hraam mi kan si ning, a ttaam a haal mi kan si ning, Pathian rumro a hlam cang mi kan si ning, remnak a ser tu kan si lo ning, vawleipi tthathnem kong ah kei cu zei ruaram ka si lo ti i aa ruat mi kan si ning, kan krifabu ah kei cu zei tthathnemnak a ngei kho ding ka si lo ti i aa ruat mi kan si ning. Mah bu ah cun vawlei cite le ceu nan si e a kan ti rih. Mi nun ah thlum-alnak le nitlang a phor kho tu ding ah a kan ruahchan rih.\nPathian thiltikhawhnak thawng in hi vawlei cite le ceu kan si. Mah cu kan krifabu cio le kan pumpak nun cio ah zei sullam dah a ngeih? Apakhatnak ah, cite kong ruat hmanh usi. Cite nih cun rawl cu a ttamh. A alter. Rawl thaw cia hmanh thaw chin lak in a thuamh. Krifa kan si ah hin mah bantuk a si ve ding cu kan si. A tlauh mi hi-vawlei a thlum-alter tu, Pathian thluachuah a sunlawi chin ter tu, vawlei mi vialte sin i, “Bawipa a tthat ning le Bawipa dawtnak a thawtning hi ra tep cio tuah u” ti i a au tu ding kan si. Hi vawleicung ah Pathian thlum-alnak a tlun tu ding kan si—zawnruahnak, zaangfahnak, velngeihnak, ruahchannak le dinnak. Makphek thak kan ituh ka i kan lei aa tthangh bang, kan pawngkam a tthang tu ding kan si. Kri Zisuh hin Pathian nih thil sung a kan pek. Mah nih cun kan nun a thlen, lungrawh lak zong ah ruahchannak a kan pek, ngaihchiat lak zong ah ilawmh khawh nak a kan pek, nun a har leen zong ah izumh nak a kan pek. Pathian mi kan si in, nunthar a kan pek i, kan tuah mi si seh, kan chim mi si seh, aa dang cang—kanmah duh nak men si ti lo in Pathian duh nak zulh tu in kan zia a kal cang.\nCite cu mi zong a damh. Hrumfah i a ttha bik mi pa khat cu cite hang sa i dang itlengh a si. Takthak mi ca ah Dead Sea i iciah khi dam a fawi bik an ti. An iciah khin cite nih an vun cu a thianh i an dam ko ti a si. Pathian mi kan si ah hin mi a va damh tu ding kan si—anmah palh sualnak i aa ciah mi hna sin i ngaihthiamnak a va phor tu ding le thih a ttih tuk mi hna sin i nun nak bia a va chim tu ding, an nunchung hawi sin aa pawl ngam lo mi hna Zisuh i a cohlan rih hna nak kong a va chim tu ding, khi kan si.\nCite cu mi zong a tu. Hma tehna zong teek lakin a tuk tawn. Krifa nun zong ah hin mi bia i a kan tuk chel, a kan henh chel a si tawn ve. A kan tuk pah lo i dam nak a um lo bantuk in, kan nun zong ah hin a kan fahter tu a um pah ve lo ah cun, le hawi he ituarhpi awk a um ve lo ah cun dam nak zong cu a um kho ve lo. Hrokhrol a mual a pho lo ah cun adik a lang kho lai lo. Lungdongh kan ton lo i kan celh lo ah cun ruahchannak a chuak kho lai lo. Nun hlun a thih lo ah cun nunthar a um kho lai lo.\nZisuh i na kong a chim mi a um rih. Kan hawi tthing nih cun a kan chimh. Zei a ti dah tiah, vawlei ca ah ceu nan si e a kan ti. Biakin na lamh sin khan, vawlei nih Zisuh minung ah a’n ruah cang. Krifabu i na luh hin, khualeng na hawile he nan ipehtlaihnak aa thleng ttheu. Na rianhawi he si seh, nan innpa si seh, na chungkhat rualchan he zong. Zisuh bia i a chim duh mi cu: thawngttha a vahpi tu siter a si. Mah cu, na kal nak poh ah phung na chim lai ti nak a si lo. Zisuh nun bantuk i nun khi a chim duh mi a si. Kan sual na ko i Zisuh i a kan cohlan bantuk hin, inautat lo te in midang na cohlan ve hna hnga ti khi a si. A duh nak cu: midang lungdongh, thinphan le ningzah ruat in Pathian veel na co mi va hrawm tehna khi a si. Iteuter lo in mingaithiam kho nan si ning va langhter tehna khi a si. Umhar lileng i a um mi hna sin Zisuh va umter tehna khi a si—harnak a ngei mi thla va campiak tehna khi. Luakchuak i a um mi sin thinfual le Zisuh dawtnak langhter tehna khi a si. Na biachim in si seh, na thiltuah in si seh, na umtuning in si seh, mi nih na Pathian an hmuh khawh ding le a kong hngalh an duh khawh ding tehna khi a si.\nSantlailo an hlenthawi hna nak, zei i an rel hna lo nak, an serhsat hna nak, an thlanglamh hna nak, an zolangh hna nak hmun i Pathian dawtnak a hei phor mi cu nunnak a phor tu an si ko.\nKan hawi tthing nih hin kan sining Zisuh i a chim mi hngalhter a kan duh i, kan si taktak khawh lai lo ning le Zisuh lung kan ton lai lo ning zong hngalhter a kan duh. Kan ttan leen ko zong ah mah ttan i kan ttan chung cu vawlei cite le ceunak kan si kho taktak lai lo ti zong hngalhter a kan duh. Aziah tiah mah hi cu Pathian lawng i a tuah khawh mi a si. Salm hlaphantu bia, “Kan meiin cu na ceuter; Bawipa Pathian nih ka hmai i mui cu a ceuter” a ti kha. Pathian fale cu mi zawn ruah khawh nak, zaangfah khawh nak, ngaihthiam khawh nak, an sin i sian khawh nak, le din khawh nak a kan pek. Na ceu kha va ceuter tuah ti bia i a sullam cu mah hi a si. Mah hi kan tuah khawh tik ah cun lungthin khuamui cu a kiang zuahmah ding a si. Mahti cun nan ceu cu khuadoi in a doi lai…i Pathian lianhngannak cu nan hnulei i a’n chang tu hna ding a si lai.\nKan hawi tthing nih cun, “Nan krifabu ah si seh, nan pumpak nun ah si seh, krifa nun a tlau ah cun, nan alnak cu a lo i nan hi vawlei cung i nan huham cu a lo cang tinak a si. Nan al tthan nakhnga Pathian lei ah nan imer a hau. Nan ceu kha tlang cung i tlaak mi khua bantuk in pheng tu a um lo mi a si nakhnga Pathian lei ah nan imer a hau. Cu ah cun nan thil ttha tuah mi kha mi nih an hmuh lai i vancung nan Pa cu an thangtthat lai.\nKa ceu te hi ka ceuter lai. Kheng ka khuh lai lo. Ka ceuter ko lai. Ka mihter lai lo. Ka ceuter lai. Achel ah cun hi hla hi a hlun tuk i kannih he aa tlaak ti lo tiah kan ruah sual ko hnga. Asi hmanh ah, hi ka hla tthing te nih hin, Pathian i thluachuah a kan pek mi a kan chimh lengmang i, cu thluachuah nih zei a’n hal ve hna ti zong a kan chimh lengmang.\nAliannganmi Pathian, Zisuh Kri in hi vawlei khuamui ah ceu na tlunter. Amah thawng in na kan ngaihthiam, na kan damter, na kan cohlan, i midang zong cu ceu chung i a rak koau ding in na kan thlah. Kan al thluangthluanter law kan mihter hin hlah. Kan zumhnak hi hmurka le tuahser in kan langhter khawh nakhnga raltthatnak kan pe.—Amen.


2Samuel 1 (2 Samuel 1)\nSamuel Pahnihnak hi Samuel Pakhatnak peh kha a si. David kha Judah mi cungah bawi a hung si i (dal 1 in 4 tiang) cu hnuah cun Israel mi cung zongah khan a hung si (dal 5 in 24 tiang). David nih a bawiṭhutdan fehter awk caah khan ram chung ral si hna seh, ram leng ral si hna seh, a hloh dih hna. David cu Pathian a zum ngaingai i a tlaihchan ngaingaimi a si, cun a mi nih an i bochan ngaingaimi a si fawn. Asinain voi khat voi hnih cu amah duhnak cang ah cun thlachiat ruat lo ngaimi a si tawn. Asinain Pathian profet Nathan nih a chimhhrin tikah a sualnak kha aa ngaichih.\nDavid thil ti khawhnak kha Israel mi hna lung chungah hin a um tuk caah, Israel mi nih harnak le sunghnak an in tik paoh ah, David kha an ngai i “David fapa” a chuak te lai i a pa David bantuk a si te lai, ti kha an i ruahchan.\nDavid nih Judah a uk 1.1—4.12\nDavid nih Israel a uk 5.1—24.25\na. A thawkter kum hna 5.1—10.19\nb. David le Bathsheba 1.1—12.25\nc. Harnak le awlokchonnak 12.26—20.26\nd. A donghlei kum hna 21.1—24.25\nDavid Nih Saul Thihnak Kong A Theih\n1Saul thih hnu i David nih Amalek mi a thah hnanak in a hung kir tikah, David cu Ziklag ah ni hnih a cam; 2cun a ni thumnak ni ah Saul riahhmun in mipa pakhat, a puan tlek le a lu ah leidip i phulh in a ra. Cun David sin kha a phak tikah vawlei ah a bawk i upatnak kha a tuah. 3David nih amah cu, “Khuazei in dah na rat?” tiah a ti. Cun anih nih, “Israel mi hna riahhmun in ka ra zam,” tiah a ti. 4Cun David nih amah cu a thawh i, “Zeitindah a si? Ka chim tuah,” tiah a ti. Cun anih nih a leh i, “Mi hna nih raltuknak hmun khan an zam i mi tampi cu an tlu i an thi; cun Saul le a fapa Jonathan zong an thi,” tiah a ti. 5Cun David nih amah a hung chimtupa tlangval sinah cun, “Zeitindah Saul le a fapa Jonathan cu an thi, tiah na hngalh?” tiah a ti. 6Cun amah a chimtu tlangval nih khan, “Zeitimaw in Gilboa tlang ah khan ka rak um ngelcel i, khika ah khan Saul cu a fei kha i rinhchan in a rak dir i zohhmanh, rangleng le rangcung ralkap hna nih khan an naih chin cuahmah cang. *1:6-10: 1Sam 31:1-6; 1Cha 10:1-6 7Cun a hnulei kha a hei zoh tikah a ka hmuh i a ka auh. Cun kei nih ka leh i, ‘Hika ah hin ka um,’ ka ti. 8Cun anih nih keimah cu, ‘Ahodah na si?’ tiah a ka ti i, ‘Amalek mi ka si,’ tiah ka leh. 9Cun anih nih keimah cu, ‘Ka pawngah dir law ka that tuah; zeitintiah vansang auhnak nih a ka tlaih cang, asinain ka nung rih ṭung,’ tiah a ka ti. 10Cucaah a pawngah cun ka dir i ka thah, zeicahtiah a tluk cang hnuah khan cun a nung kho bal ti lai lo ti kha ka hngalh; cun a lu i a ummi bawi luchin le a baan i aa khihmi ban hrolh cu ka lak hna i hika ah ka bawipa sinah ka rak put hna,” tiah a ti.\n11Khi tikah David nih a thilpuan kha aa tlaih riangmang hna i a thleh hna i cu bantukin amah sin i a ummi vialte nih khan an tuah ve; 12Saul le a fapa Jonathan le Bawipa mi hna le Israel innchungkhar hna kha vainam in an thih caah, mithi cu an ngai, an ṭah hna i zanlei tiang rawl an ul. 13Cun David nih amah a chimtu tlangval sinah cun, “Khuazei in dah na rat?” tiah a ti. Cun anih nih “Kei cu Amalek mi, mipem fa ka si,” tiah a leh. 14David nih amah cu, “Zeitindah a si e, nangmah nih Bawipa chiti thuhmi hrawh awk i na kut zao na ṭih lo cu?” tiah a ti. 15Khi tikah David nih tlangval pakhat kha a auh i, “Va kal law, va that,” tiah a ti. Cun a tuk i a thi. 16Cun David nih amah cu, “Na thi cu nangmah lu cungah va um ko seh; zeitintiah nangmah kaa hrimhrim nih, ‘ Bawipa chiti thuhmi cu ka thah,’ tiin nangmah cung i biahngaltu a si,” tiah a ti.\nDavid Nih Saul le Jonathan A Ṭah Hna\n17Cun David nih Saul le a fapa Jonathan kha hi ṭah hla hi a lawh hna i 18Judah mi kha mah hihi cawnpiak awk an si lai, tiah a ti; zohhmanh, Jashar Cauk chungah aa ṭial. Amah nih a thawh i: *1:18: Jos 10:13\n19Maw Israel, na sunparnak cu,\nna tlang cungah thah an si cang.\nRalkap ṭhawng bikbik hna cu\nan ril cang.\n20Gath khua ah va thanh hlah u,\nAskelon khuachung lam zongah va chim hlah u,\nFilistin fanu hna kha an i lawm sual hnga i\nCuarpartan lomi fanu hna kha\nan di a riam sual hnga.\n21Gilboa tlang hna, nan cungah ruah sur hlah seh,\ndap zong tla hna hlah seh\nlo ṭha zong um hna hlah seh;\nZeicahtiah khika ah miṭhawng phaw cu thurhnawmh a si i\nSaul phaw cu chiti thuh ti loin\na ril cang;\n22Jonathan likuk cu mithahnak caah\nSaul vainam cu zaangfahnak\na ngei lo,\nMiṭhawng kha an tuk hna i\nral kha an thah hna.\n23Saul le Jonathan,\nduh a nung i aa dawhmi hna,\nnunnak ah siseh thihnak ah siseh\nan i ṭhen lo;\nmuvanlai nakin an khul a rang,\nchiandeih nakin an ṭhawng.\n24Maw Israel fanu hna,\nSaul cu ṭah tuah u,\nAmah nih maimaw puan an aihter hna i\nlungvar le sui in an ṭamh hna.\n25Ralkap miṭhawng hna cu\nzeitindah i doh liopi ah an thih ee!\nJonathan cu na tlang cungah a ril cang ai!\n26Ka nau Jonathan,\nNangmah cu kan ngai,\nZeitluk in dah ka caah na sun\nNa ka dawtnak cu khuaruahhar a si,\nnu dawtnak kha a hluan.\n27Ralkap ṭhawng hna cu an tlu cang,\nralhriam hna cu\nan rawk cang,” a ti.


AC Milan Manager thar Guttuso\nNovember 28, 2017 admin Football, Home, THEIH HNGALH NAAK 0\nPlayer thar ngei hmanh hna sehlaw results tha an hmuh khawh loh caah AC Milan nih cun an Manager Vincenzo Montella cu a rian in an phuah. Milan player a rak si cang mi Gennaro Gattuso chu Milan nih First Team zohkhenh ding in an ruat.\nTu Season Serie A ah Milan nih hin Point 20 hmu in Pasarih nak ah an um. Pakhat nak ah a um mi Napoli cu Point 18 bak in an phak lo. Pathian ni ah khan Torino he goal um lo in an i tluk ve ve. Cu ruang ah Milan nih an Manger a rian in an phuah hi a si.\nGattuso nih hin AC Milan Youth Team a zohkhenh i, first team zohkhenh ding in Milan nih an ruat. Kum 39 mi Midfielder si tawn Gattuso nih hin 1999 le kum 2003 kar ah khan Milan caah a chiuh tawn. Serie A title le Champion League title vawi hnih a cawipi cang.\nNikum April thla ah khan Milan hi China Businessmen Li Yonghong nih cun a cawk i, Summer Transfer ah khan $205m player thar cawk nak ah an hman.\nSong Joong Ki le Song Hye Kyo hla an sak tii lio